
ΤΕΥΧΟΣ ΔΕΥΤΕΡΟ 


Αρ 


.Φύλλου 3212 


ΑΠΟΦΑΣΕΙΣ 

Αριθμ. ΑΡΜΙΝ 2227 

Κανονισμός Λειτουργίας Προγράμματος Μετα¬ 
πτυχιακών Σπουδών του Π.Μ.Σ. «Αειφόρος Γε¬ 
ωργία και Επιχειρήσεις» (Μ5ε ϊπ 5υ5ΐ3Ϊη3βΙθ 
ΑςιπουΙίυΓθ 3πά Βυδίηθϊϊ). 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥΤΗΣ ΕΛΛΑΔΟΣ 
(Αριθ. Συνεδρίασης 18/02-07-2018) 

Έχοντας υπόψη: 

1. Τα άρθρα 45, 84 παρ. 20 και 85 παρ. 1 και 2α του ν. 
4485/2017 (ΦΕΚΑΊ 14), 

2. Το ν. 3391/2005 (ΦΕΚ Α' 240/04.10.2005), όπως 
τροποποιήθηκε με τα διατάξεις του ν. 3577/2007 (ΦΕΚ 
Α' 130/08.06.2007), του ν. 3794/2009 (ΦΕΚ Α 156/ 
04.09.2009), του ν. 4009/2011 (ΦΕΚ ΑΊ 95/6.9.2011), του 
ν. 4186/2013 (ΦΕΚ Α' 193/17.09.2013) και του ν. 4310/ 
2014 (ΦΕΚ Α' 258/08.12.2014) και του ν. 4415/2016 (ΦΕΚ 
159/Α/6.09.2016), 

3. Την υπ'αριθ. 216772/Ζ1 υπουργική απόφαση με 
θέμα «Τρόπος κατάρτισης του αναλυτικού προϋπο¬ 
λογισμού λειτουργίας και της έκθεσης βιωσιμότητας 
των Προγραμμάτων Μεταπτυχιακών Σπουδών» (ΦΕΚ 
4334/12.12.2017), 

4. Τη νομοθεσία περί προστασίας προσωπικών δεδο¬ 
μένων και ιδίως τον Κανονισμό (ΕΕ) 2016/679 του Ευρω¬ 
παϊκού Κοινοβουλίου και του Συμβουλίου της 27ης Απρι¬ 
λίου 2016 για την προστασία των φυσικών προσώπων 
έναντι της επεξεργασίας των δεδομένων προσωπικού 
χαρακτήρα και για την ελεύθερη κυκλοφορία των δε¬ 
δομένων αυτών και την κατάργηση της οδηγίας 95/46/ 
ΕΚ (Γενικός Κανονισμός για την Προστασία Δεδομένων), 

5. Την απόφαση της Επιτροπής Μεταπτυχιακών Σπου¬ 
δών (αρ. συν. 3/28-03-2018), 

6. Την απόφαση της ΜΟ.ΔΙ.Π. (αρ. συν. 6/29-03-2018- 
θέμα 2), 

7. Την απόφαση της Προσωρινής Γενικής Συνέλευσης 
της Σχολής Οικονομίας Διοίκηση και Νομικών Επιστημών 
(αρ. συν.11/21-03-2018 - θέμα 5), 

8. Την απόφαση της Διοικούσας Επιτροπής του Δι¬ 
εθνούς Πανεπιστημίου της Ελλάδος (αρ. συν. 13/ 
30.03.2018), 

9. Την υπ'αριθ. πρωτ. 85564/Ζ1/24.05.2018 απόφαση 
του Υπουργού Παιδείας, Έρευνας και Θρησκευμάτων με 


θέμα «Ίδρυση Προγραμμάτων Μεταπτυχιακών Σπου¬ 
δών, σε εφαρμογή των διατάξεων του άρθρου 32 του 
ν. 4485/17 (ΑΊ 14), 

10. Την υπ'αριθ. ΑϋΜΙΝ 1845/30.05.2018 απόφαση της 
Διοικούσας Επιτροπής με θέμα «Έγκριση της επανίδρυ¬ 
σης του Προγράμματος Μεταπτυχιακών Σπουδών της 
Σχολής Οικονομίας, Διοίκησης και Νομικών Επιστημών 
του Διεθνούς Πανεπιστημίου της Ελλάδος με τίτλο: «Αει¬ 
φόρος Γεωργία και Επιχειρήσεις», που δημοσιεύθηκε στο 
υπ' αριθμ. 2446/27.06.2018 ΦΕΚ, τ.Β'. 

11. Την υπ' 18/2.7.2018 απόφαση της Διοικούσας Επι¬ 
τροπής του Διεθνούς Πανεπιστημίου της Ελλάδος περί 
έγκρισης του παρόντος Κανονισμού Λειτουργίας του 
ΠΜΣ «Μ5ε ίπ 5υ5ΐ3ίπ301θ Α^κυΙΐυι-θ 3πά Βυ5ίπθ55». 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

να εγκρίνει τον ακόλουθο Κανονισμό Μεταπτυ¬ 
χιακών Σπουδών του Προγράμματος Μεταπτυχια¬ 
κών Σπουδών «Αειφόρος Γεωργία και Επιχειρήσεις», 
ο οποίος έχει συνταχθεί σύμφωνα με το ισχύον θεσμικό 
πλαίσιο για τις μεταπτυχιακές σπουδές. 

ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ 
ΚΑΝΟΝΙΣΜΟΣ ΛΕΙΤΟΥΡΓΙΑΣ ΠΡΟΓΡΑΜΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ 
«Αειφόρος Γεωργία και Επιχειρήσεις» 

ΠΡΟΛΟΓΟΣ 

Ο παρών Κανονισμός Μεταπτυχιακών Σπουδών του 
Π.Μ.Σ. «Αειφόρος Γεωργία και Επιχειρήσεις» (Μ5ε ίη 
5υ5ΐ3ίη301θ ΑςίΓκυΙΐυι-θ 3πά Βυ5ίπθ55) έχει συνταχθεί 
σύμφωνα με τις εξουσιοδοτικές διατάξεις του άρθρου 
45, σε συνδυασμό με τις διατάξεις του άρθρου 84 παρ. 
20 και 85 παρ. 1 και 2α του ν. 4485/2017, της υπουργι¬ 
κής απόφασης με αριθ. 216772/Ζ1 «Τρόπος κατάρτισης 
του αναλυτικού προϋπολογισμού λειτουργίας και της 
έκθεσης βιωσιμότητας των Προγραμμάτων Μεταπτυχι¬ 
ακών Σπουδών» (ΦΕΚ 4334/12.12.2017) και το υπ'αριθ. 
227378-21/22.12.2017 έγγραφο του Υπουργείου Παι¬ 
δείας, Έρευνας και Θρησκευμάτων με θέμα «Εφαρμογή 
των διατάξεων του ν. 4485/2017 (Α' 114) για θέματα με¬ 
ταπτυχιακών σπουδών». 

Εξάλλου, κατά τη σαφή διατύπωση της παρ. 1 α) του 
άρθρου 85 του ν. 4485/2017 «οι διατάξεις των άρθρων 30 
έως και 45 δεν θίγουν τις διατάξεις του ν. 2552/1997 (Α' 

266) για το Ελληνικό Ανοιχτό Πανεπιστήμιο (Ε.Α.Π.) και 
του ν. 3391/2005 (Α' 240) για το Διεθνές Πανεπιστήμιο 
της Ελλάδος (ΔΙ.ΠΑ.Ε.)». 

Ο παρών Κανονισμός συμπληρώνει τις σχετικές δια¬ 
τάξεις του ν. 4485/2017 και αποτελεί το πλαίσιο για τη 
λειτουργία του Προγράμματος Μεταπτυχιακών Σπου¬ 
δών «Αειφόρος Γεωργία και Επιχειρήσεις». 
ΠΕΡΙΕΧΟΜΕΝΑ 
Πρόλογος 
ΚΕΦΑΛΑΙΟ Α' 

ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ (Π.Μ.Σ.) 
«ΑΕΙΦΟΡΟΣ ΓΕΩΡΓΙΑ ΚΑΙ ΕΠΙΧΕΙΡΗΣΕΙΣ» ΠΟΥ ΟΔΗΓΕΙ ΣΤΗ 
ΛΗΨΗ ΔΙΠΛΩΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ (Δ.Μ.Σ.) 
Άρθρο 1. Σκοπός του Π.Μ.Σ. 

Άρθρο 2. Μεταπτυχιακοί τίτλοι 
Άρθρο 3. Διάρθρωση-Έγκριση Προγράμματος Μετα¬ 
πτυχιακών Σπουδών 

Άρθρο 4. Όργανα Διοίκησης των Π ρογραμμάτων Με¬ 
ταπτυχιακών Σπουδών 

Άρθρο 5. Οδηγός Σπουδών (ΗθηάόοοΚ) του Προγράμ¬ 
ματος 

Άρθρο 6. Διαδικασία Επιλογής Φοιτητών 
Άρθρο 7. Κατηγορίες υποψηφίων για φοίτηση στο 
Πρόγραμμα Μεταπτυχιακών Σπουδών «Αειφόρος γε¬ 
ωργία και επιχειρήσεις» - Προϋποθέσεις εισαγωγής - 
Αριθμός εισακτέων φοιτητών 
Άρθρο 8. Κριτήρια Επιλογής Φοιτητών 
Άρθρο 9. Φοιτητική ιδιότητα 

Άρθρο 10. Όροι Φοίτησης - Διδασκόμενα Μαθήματα 
- Διάρκεια Σπουδών 

Άρθρο 11. Διδάσκοντες - Γλώσσα και μέθοδοι διδα¬ 
σκαλίας 

Άρθρο 12. Οικονομική συμμετοχή φοιτητών - Υπο¬ 
τροφίες 

Άρθρο 13. Μεταπτυχιακή φοίτηση και αξιολόγηση 
Άρθρο 14. Μεταπτυχιακή Διπλωματική Εργασία 
Άρθρο 15. Αξιολόγηση Μαθημάτων - Διδασκόντων 
Άρθρο 16. Τίτλος Δ.Μ.Σ. 

Άρθρο 17. Αναστολή φοίτησης - Διαγραφή 
Άρθρο 18. Ακαδημαϊκό Ημερολόγιο - Ωρολόγιο Πρό¬ 
γραμμα 

Άρθρο 19. Διεξαγωγή εκπαιδευτικού έργου - Καθήκο¬ 
ντα διδασκόντων - επιβλεπόντων 
Άρθρο 20. Διοικητική υποστήριξη του Π.Μ.Σ. 
ΚΕΦΑΛΑΙΟ Β' 

ΟΙΚΟΝΟΜΙΚΗ ΔΙΑΧΕΙΡΙΣΗ ΤΟΥ Π.Μ.Σ. «Αειφόρος Γε¬ 
ωργία και Επιχειρήσεις» 

Άρθρο 21. Πόροι του Π.Μ.Σ. - Διαχείριση Εσόδων 
Άρθρο 22. Διαδικασία Οικονομικής Διαχείρισης 

1. Προϋπολογισμός 

2. Απολογισμός 

Άρθρο 23. Διάθεση Εσόδων - Επιλέξιμες Δαπάνες 
Άρθρο 24. Διαχείριση εσόδων και εξόδων του Π.Μ.Σ. 
Άρθρο 25. Μεταβατικές Διατάξεις 
Άρθρο 26. Ισχύς του Κανονισμού Λειτουργίας Π.Μ.Σ. 
Παράρτημα Α - Αναλυτικό Πρόγραμμα Σπουδών 
Παράρτημα Β - Κανονισμός Χορήγησης Υποτροφιών/ 
Μειώσεων Διδάκτρων 


ΚΕΦΑΛΑΙΟ Α' 

ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 
(Π.Μ.Σ.) «ΑΕΙΦΟΡΟΣ ΓΕΩΡΓΙΑ ΚΑΙ ΕΠΙΧΕΙΡΗΣΕΙΣ» 
ΠΟΥ ΟΔΗΓΕΙ ΣΤΗ ΛΗΨΗ ΔΙΠΛΩΜΑΤΟΣ ΜΕΤΑ¬ 
ΠΤΥΧΙΑΚΩΝ ΣΠΟΥΔΩΝ (Δ.Μ.Σ.) 

Άρθρο 1 

Σκοπός του Π.Μ.Σ. 

1 .Το Πρόγραμμα Μεταπτυχιακών Σπουδών «Αειφόρος 
Γεωργία και Επιχειρήσεις», το οποίο οδηγεί στη λήψη 
Διπλώματος Μεταπτυχιακών Σπουδών (Δ.Μ.Σ.) του 
ΔΙ.ΠΑ.Ε., διαμορφώνεται σύμφωνα με τις παρακάτω 
βασικές αρχές και στόχους: 

α.Την παροχή γνώσεων υψηλής στάθμης στο γνωστι¬ 
κό πεδίο του Π.Μ.Σ.. 

β. Την περαιτέρω προαγωγή της επιστημονικής γνώ¬ 
σης και την προώθηση της έρευνας με συνεκτίμηση των 
αναγκών ανάπτυξης της χώρας. 

γ. Τη συνεχή προσαρμογή του Π.Μ.Σ. και των μεθό¬ 
δων διδασκαλίας στις εξελίξεις της επιστήμης και της 
τεχνολογίας. 

δ. Τη δυνατότητα των φοιτητών να αποκτούν διεπι¬ 
στημονικό υπόβαθρο, που να τους επιτρέπει ευελιξία και 
γρήγορη προσαρμογή στις μεταβαλλόμενες συνθήκες 
της αγοράς εργασίας. 

ε.Την αξιοκρατία και την ομαδική συνεργασία, 
στ. Τη μεγαλύτερη δυνατή εξοικείωση των φοιτητών 
με τη σύγχρονη ερευνητική μεθοδολογία και τις νέες 
τεχνολογίες. 

ζ. Την αξιολόγηση του Π.Μ.Σ., των διδασκόντων και 
των φοιτητών. 

η.Τη συστηματική συνεργασία διδασκόντων και φοι¬ 
τητών. 

Θ.Τη διασύνδεση της εκπαιδευτικής διαδικασίας με τις 
ανάγκες και τα προβλήματα της αγροτικής παραγωγής 
και των αγροτικών επιχειρήσεων γενικότερα. 

ι.Τη δημιουργία ευκαιριών επαγγελματικών προοπτι¬ 
κών και διασυνδέσεων στο διεθνές εργασιακό περιβάλ¬ 
λον. 

ια. Την ανάπτυξη δικτύων συνεργασίας με τη διεθνή 
επιστημονική κοινότητα και τη μεγαλύτερη δυνατή δρα- 
στηριοποίηση στο πλαίσιο των ευκαιριών που προσφέ¬ 
ρει η Ευρωπαϊκή Ένωση. 

2. Σκοπός του Π.Μ.Σ. «Αειφόρος γεωργία και επιχειρή¬ 
σεις» είναι η προαγωγή της γνώσης, η ανάπτυξη της έρευ¬ 
νας και η ικανοποίηση των εκπαιδευτικών, ερευνητικών, 
κοινωνικών και αναπτυξιακών αναγκών της χώρας και 
της Ευρωπαϊκής Ένωσης στον Αγροτοδιατροφικό τομέα. 
Οι γενικές ικανότητες τις οποίες αποκτούν οι απόφοιτοι 
του Π.Μ.Σ. «Αειφόρος Γεωργία και Επιχειρήσεις» κατά 
την παρακολούθηση και συμμετοχή σε αυτό είναι ιδίως: 

α) Η εξειδικευμένη γνώση στο αντικείμενο σπουδών 
του Π.Μ.Σ. και η εφαρμογή της γνώσης στην πράξη. 

β) Η αναζήτηση, ανάλυση και σύνθεση δεδομένων 
και πληροφοριών, με τη χρήση και των απαραίτητων 
τεχνολογιών. 

γ) Η προσαρμογή σε νέες καταστάσεις, 
δ) Η λήψη αποφάσεων. 

ε) Η αυτόνομη εργασία αλλά και η ομαδική εργασία. 

στ) Η εργασία σε διεθνές περιβάλλον και σε διεπιστη¬ 
μονικό περιβάλλον. 

ζ) Ο σεβασμός στη διαφορετικότητα και στην πολυ- 
πολιτισμικότητα. 

η) Η επίδειξη κοινωνικής, επαγγελματικής και ηθικής 
υπευθυνότητας και ευαισθησίας σε θέματα φύλου. 

θ) Η προαγωγή της ελεύθερης, δημιουργικής και κρι¬ 
τικής σκέψης. 

ι) Η προφορική και γραπτή επιστημονική επικοινωνία 
στην αγγλική γλώσσα. 

Άρθρο 2 

Μεταπτυχιακοί Τίτλοι 

Το Π.Μ.Σ. απονέμει Δίπλωμα Μεταπτυχιακών Σπουδών 
με τίτλο: «Αειφόρος Γεωργία και Επιχειρήσεις». 

Άρθρο 3 

Διάρθρωση - Έγκριση Προγράμματος 

Μεταπτυχιακών Σπουδών 

1. Την ευθύνη για την οργάνωση και την εν γένει λει¬ 
τουργία του Π.Μ.Σ. «Αειφόρος Γεωργία και Επιχειρήσεις» 
την έχει η Σχολή Οικονομίας, Διοίκησης και Νομικών 
Επιστημών, η οποία θεραπεύει το αντίστοιχο επιστημο¬ 
νικό αντικείμενο του Προγράμματος Μεταπτυχιακών 
Σπουδών. 

2. Το Π.Μ.Σ. ιδρύεται με απόφαση τηςΔιοικούσας Επι¬ 
τροπής, που εκδίδεται ύστερα από εισήγηση της Προσω¬ 
ρινής Γενικής Συνέλευσης της Σχολής και δημοσιεύεται 
στην Εφημερίδα της Κυβερνήσεως. 

3. Η Προσωρινή Γενική Συνέλευση της Σχολής διαβιβά¬ 
ζει την εισήγησή της στη Διοικούσα Επιτροπή, σύμφωνα 
με την παρ. 5 του άρθρου 32 του ν. 4485/2017, η οποία 
αποφασίζει σχετικά. 

Άρθρο 4 

Όργανα Διοίκησης του Προγράμματος 

Μεταπτυχιακών Σπουδών 

1. Αρμόδια όργανα για τη διοίκηση, την οργάνωση και 
τη λειτουργία του Προγράμματος Μεταπτυχιακών Σπου¬ 
δών «Αειφόρος Γεωργία και Επιχειρήσεις» του ΔΙ.ΠΑ.Ε. 
είναι: 

α) Η Διοικούσα Επιτροπή του Διεθνούς Πανεπιστημίου 
της Ελλάδος. 

β) Η Προσωρινή Γενική Συνέλευση (Π.Γ.Σ.). 

γ) Η Επιτροπή Μεταπτυχιακών Σπουδών 

δ) Η Συντονιστική Επιτροπή (Σ.Ε.). 

ε) Ο Διευθυντής του Π.Μ.Σ. 

2. Συγκεκριμένα: 

α) Η Διοικούσα Επιτροπή διορίζεται με απόφαση 
του Υπουργού Παιδείας, Έρευνας και Θρησκευμάτων, 
σύμφωνα με τη διάταξη του άρθρου 3 παρ. 2 του ν. 
3391/2005, όπως αντικαταστάθηκε με το άρθρο 32 παρ. 
2 του ν. 4186/2013 (ΦΕΚ Α' 193). Μέχρι την αυτοδύναμη 
λειτουργία του Πανεπιστημίου, η διοίκηση και διαχείριση 
αυτού ασκείται από τη Διοικούσα Επιτροπή. Η Διοικού¬ 
σα Επιτροπή είναι αρμόδια για τα θέματα ακαδημαϊκού, 
διοικητικού, οργανωτικού και οικονομικού χαρακτήρα, 
και ασκεί όσες αρμοδιότητες σχετικά με το Π.Μ.Σ. δεν 
ανατίθενται από το νόμο ή τον παρόντα Κανονισμό ει- 
δικώς σε άλλα όργανα. 


β) Η Προσωρινή Γενική Συνέλευση (Π.Γ.Σ.). Σύμφωνα με 
τη διάταξη του άρθρου 3 παρ. 3 του ν. 3391 /2005, όπως 
προστέθηκε με το άρθρο 32 παρ. 4 του ν. 4186/2013 
(ΦΕΚ Α' 193) και αντικαταστάθηκε με το άρθρο 74 παρ. 
2 του ν. 4310/2014 (ΦΕΚ Α' 258), έως ότου εξασφαλι¬ 
στούν οι προϋποθέσεις για την αυτοδύναμη λειτουργία 
των Σχολών του Διεθνούς Πανεπιστημίου της Ελλάδος, 
η διοίκησή τους ασκείται από Προσωρινή Γενική Συνέ¬ 
λευση, η οποία ορίζεται με πράξη του Προέδρου της 
Διοικούσας Επιτροπής ύστερα από απόφασή της. Η 
Προσωρινή Γενική Συνέλευση αποτελείται από πέντε 
(5) τουλάχιστον μέλη, που δύνανται να είναι Καθηγητές, 
συνταξιούχοι αφυπηρετήσαντες Καθηγητές ελληνικών ή 
αλλοδαπών Πανεπιστημίων και Διευθυντές ή τέως Διευ¬ 
θυντές Ελληνικών Ερευνητικών Κέντρων, των οποίων το 
γνωστικό αντικείμενο είναι σχετικό με την επιστήμη που 
καλλιεργεί η οικεία Σχολή. Με την ίδια πράξη ορίζεται με¬ 
ταξύ των μελών της ο Πρόεδρος, ο οποίος κατέχει θέση 
της βαθμίδας του Καθηγητή ή Αναπληρωτή Καθηγητή. 
Καθήκοντα γραμματέα ασκεί ο Γραμματέας της Σχολής 
ή διοικητικός υπάλληλος στην περίπτωση που δεν έχει 
τοποθετηθεί Γραμματέας. 

Η Π.Γ.Σ. της Σχολής έχει τις εξής αρμοδιότητες: 
α) εισηγείται στη Διοικούσα Επιτροπή δια της Επιτρο¬ 
πής Μεταπτυχιακών Σπουδών της παραγράφου 5 του 
άρθρου 32 για την αναγκαιότητα ίδρυσης Π.Μ.Σ., σύμ¬ 
φωνα με το άρθρο 32 του ν. 4485/2017, 
β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 
ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 
στ) ασκεί κάθε άλλη αρμοδιότητα που προβλέπεται 
από τις διατάξεις του παρόντος Κεφαλαίου. 

γ) Η Επιτροπή Μεταπτυχιακών Σπουδών, η οποία 
αποτελείται από τον Αντιπρόεδρο της Διοικούσας Επι¬ 
τροπής, ο οποίος εκτελεί χρέη προέδρου της και τους 
Κοσμήτορες των Σχολών του ΔΙ.ΠΑ.Ε. ως μέλη, έχει τις 
αρμοδιότητες που προβλέπονται στο άρθρο 32 παρ. 5 
του ν. 4485/2017. 

δ) Η Συντονιστική Επιτροπή (Σ.Ε.) του Π.Μ.Σ. απαρτίζε¬ 
ται από τον κατά περίπτωση απαραίτητο αριθμό μελών 
Δ.Ε.Π. της Σχολής, τα οποία εκλέγονται από την Π.Γ.Σ. 
της Σχολής. Η Σ.Ε. έχει διετή θητεία και είναι αρμόδια 
για την παρακολούθηση και το συντονισμό λειτουργίας 
του Π.Μ.Σ.. Εάν δεν έχει συσταθεί Σ.Ε. ή δεν μπορεί να 
συσταθεί ελλείψει αναγκαίου αριθμού μελών Δ.Ε.Π., η 
αρμοδιότητα αυτή ανήκει στη Π.Γ.Σ. της Σχολής. 

ε) Ο Διευθυντής του Π.Μ.Σ. είναι μέλος της Σ.Ε. και 
ορίζεται μαζί με τον Αναπληρωτή του με απόφαση της 
Π.Γ.Σ. της Σχολής για διετή θητεία. Ο Διευθυντής έχει τις 
αρμοδιότητες που προβλέπονται στο άρθρο 31 παρ. 8 ν. 
4485/2017 και όποιες άλλες ορίζονται από την Προσω¬ 
ρινή Γενική Συνέλευση της Σχολής (άρθρο 45, παρ. 1 γ). 

Ο Διευθυντής μπορεί να είναι και Επιστημονικός Υπεύ¬ 
θυνος του αντίστοιχου έργου που αφορά στην οικονομι¬ 
κή διαχείριση εσόδων και δαπανών του σχετικού με τη 

λειτουργία του Προγράμματος Μεταπτυχιακών Σπου¬ 
δών έργου, το οποίο διαχειρίζεται ο Ειδικός Λογαριασμός 
Κονδυλίων Έρευνας του ΔΙ.ΠΑ.Ε.. Δυνάμει της διάταξης 
της παρ. 1 του άρθρου 2 του ν. 3391/2005, όπως τρο¬ 
ποποιήθηκε με το άρθρο 32 παρ. 1 του ν. 4186/2013 
(ΦΕΚ Α' 193) και αντί καταστάθηκε με το άρθρο 74 παρ. 
1 του ν. 4310/2014 (ΦΕΚ Α' 258), μέχρι να καταστεί το 
Διεθνές Πανεπιστήμιο της Ελλάδος αυτοδύναμο, δύνα- 
νται να ορίζονται ως Διευθυντές Προγραμμάτων Με¬ 
ταπτυχιακών Σπουδών, αφυπηρετήσαντες Καθηγητές 
Πανεπιστημίου, το γνωστικό αντικείμενο των οποίων 
είναι συναφές με τα παραπάνω προγράμματα σπουδών, 
καθώς και υπηρετούντες Επίκουροι Καθηγητές στο Διε¬ 
θνές Πανεπιστήμιο της Ελλάδος. 

Άρθρο 5 

Οδηγός Σπουδών (ΗθηάάοοΚ) 
του Προγράμματος 

Ι.Το Π.Μ.Σ. «Αειφόρος γεωργία και επιχειρήσεις» πα¬ 
ρέχεται ως πρόγραμμα πλήρους και μερικής φοίτησης. 

2. Το Π.Μ.Σ. «Αειφόρος γεωργία και επιχειρήσεις» πα¬ 
ρέχεται ως πρόγραμμα εξ αποστάσεως διδασκαλίας. 

3. Το Πρόγραμμα πλήρους φοίτησης απευθύνεται ιδί¬ 
ως σε υποψηφίους, οι οποίοι δεν εργάζονται, διαθέτουν 
μικρή ή καθόλου εργασιακή εμπειρία και είναι διατεθει¬ 
μένοι να παρακολουθήσουν ένα εντατικό πρόγραμμα 
μαθημάτων που διεξάγεται κυρίως τα Σαββατοκύριακα 
και απογευματινές ώρες και είναι διάρκειας τουλάχιστον 
3 εξαμήνων. 

4. Το Πρόγραμμα μερικής φοίτησης απευθύνεται σε 
εργαζόμενους, οι οποίοι διαθέτουν εργασιακή εμπειρία 
και είναι διατεθειμένοι να παρακολουθούν μαθήματα 
παράλληλα με την εργασία τους κυρίως τα Σαββατοκύ¬ 
ριακα και απογευματινές ώρες. Είναι διάρκειας τουλάχι¬ 
στον 6 εξαμήνων, ήτοι 3 έτη. 

5. Η διάρκεια σπουδών στο πρόγραμμα μερικής φοίτη¬ 
σης μπορεί να είναι μέχρι και διπλάσια των προγραμμά¬ 
των πλήρους φοίτησης. Κατά τα λοιπά οι απόφοιτοι και 
των δύο κατηγοριών προγράμματος λαμβάνουν ισότιμα 
διπλώματα. 

6. Σύμφωνα με τη διάταξη του τελευταίου εδαφίου της 
παρ. 1 του άρθρου 2 του ν. 3391 /2005, όπως τροποποι¬ 
ήθηκε με το άρθρο 32 παρ. 1 του ν. 4186/2013 (ΦΕΚ Α' 
193) και αντικαταστάθηκε με το άρθρο 74 παρ. 1 του ν. 
4310/2014 (ΦΕΚ Α' 258), με απόφαση της Συγκλήτου, 
μέχρι δε της συγκροτήσεως αυτής με απόφαση της Δι- 
οικούσας Επιτροπής του Διεθνούς Πανεπιστημίου της 
Ελλάδος που επικυρώνεται με απόφαση του Υπουργού 
Παιδείας, Έρευνας και Θρησκευμάτων, το Διεθνές Πανε¬ 
πιστήμιο της Ελλάδος μπορεί να παρέχει πανεπιστημια¬ 
κή εκπαίδευση από απόσταση. 

7. Για το Πρόγραμμα Μεταπτυχιακών Σπουδών «Αει¬ 
φόρος Γεωργία και Επιχειρήσεις» συντάσσεται Οδηγός 
σπουδών (ΗθηάάοοΚ), ο οποίος διέπεται από τις γενικές 
αρχές του παρόντος Κανονισμού Μεταπτυχιακών Σπου¬ 
δών και περιλαμβάνει επιπλέον διευκρινιστικούς όρους 
για το Π.Μ.Σ.. 

8. Η Σχολή, με απόφαση της Προσωρινής Γενικής Συ¬ 
νέλευσης εγκρίνει τον Οδηγό Σπουδών (ΗθηάάοοΚ). Σε 
περίπτωση σύγκρουσης υπερισχύουν οι διατάξεις του 
Κανονισμού του Π.Μ.Σ. έναντι του Οδηγού Σπουδών. 


Άρθρο 6 

Διαδικασία Επιλογής Φοιτητών 

1. Η επιλογή των υποψηφίων γίνεται ύστερα από διε¬ 
θνή πρόσκληση ενδιαφέροντος της Π.Γ.Σ. της Σχολής, η 
οποία δημοσιεύεται στο δικτυακό τόπο του Υπουργείου 
Παιδείας, Έρευνας και Θρησκευμάτων και του ΔΙ.ΠΑ.Ε. 
και η οποία κοινοποιείται και στις Πρεσβείες της Ελλά¬ 
δας σε όλες τις χώρες, στις οποίες απευθύνεται, κατά 
περίπτωση η πρόσκληση. Η Σχολή μπορεί να λειτουργεί 
ανοικτή διαδικασία πρόσκλησης προς εκδήλωση ενδια¬ 
φέροντος και, ως εκ τούτου, έχει τη δυνατότητα να παρα- 
λαμβάνει και να αξιολογεί αιτήσεις υποψήφιων φοιτητών 
καθ' όλη τη διάρκεια του έτους, μέχρι τη συμπλήρωση 
του ανώτατου επιτρεπτού αριθμού φοιτητών. 

Στην ανωτέρω πρόσκληση ενδιαφέροντος καθορίζο¬ 
νται: 

ί. Τα απαραίτητα προσόντα των υποψηφίων για την 
εισαγωγή στο Π.Μ.Σ. 

ϋ. Τα απαραίτητα δικαιολογητικά για την εγγραφή των 
υποψηφίων στο Π.Μ.Σ. 

Νί. Η προθεσμία υποβολής των δικαιολογητικών. 

ίν. Η διεύθυνση και ο τρόπος υποβολής των δικαιο- 
λογητικών. 

2. Με την επιφύλαξη της παραγράφου 1, η προθεσμία 
για την υποβολή αίτησης για τη συμμετοχή στο Π.Μ.Σ. 
ξεκινά από την επόμενη της δημοσίευσηςτης πρόσκλη¬ 
σης της παραγράφου 1 του παρόντος άρθρου και λήγει 
σε ημερομηνία, η οποία καθορίζεται στην πρόσκληση 
εκδήλωσης ενδιαφέροντος. 

3. Η επιλογή των υποψηφίων στο Π.Μ.Σ. γίνεται με από¬ 
φαση της Π.Γ.Σ. της Σχολής, σύμφωνα με τα κριτήρια 
αξιολόγησης των αιτήσεων και επιλογής των υποψηφί¬ 
ων, λαμβανομένων υπόψη των συντελεστών βαρύτητας 
των κριτηρίων αυτών που καθορίζονται με απόφαση της 
Συγκλήτου, μέχρι δε συγκροτήσεως αυτής με απόφαση 
της Διοικούσας Επιτροπής, σύμφωνα με το εδ. β' της παρ. 
4 του άρθρου 4 του ν. 3391 /2005.0 τελικός πίνακας των 
επιτυχόντων και τυχόν επιλαχόντων επικυρώνεται από 
την Π.Γ.Σ. και δημοσιεύεται στην ιστοσελίδα της Σχολής. 

4. Σε περίπτωση θετικής απάντησης, ο υποψήφιος ενη¬ 
μερώνεται εγγράφως από το ΔΙ.ΠΑ.Ε. ότι υποχρεούται να 
γνωστοποιήσει την αποδοχή ή την απόρριψη της πρό¬ 
τασης συμμετοχής του στο Π.Μ.Σ. Ο υποψήφιος, προκει- 
μένου να διασφαλίσει τη θέση του, θα πρέπει, εντός της 
τεθείσας προθεσμίας, να καταθέσει την προκαταβολή 
της οικονομικής συμμετοχής των φοιτητών και να προβεί 
στην εγγραφή του στο Πρόγραμμα. 

5. Στην περίπτωση που κάποιος επιτυχών δεν εγγράφει 
στο Π.Μ.Σ. εντός της τασσόμενης προθεσμίας, λαμβάνει 
τη θέση του ο αμέσως επόμενος επιλαχών. 

Άρθρο 7 

Κατηγορίες υποψηφίων για φοίτηση στο 
Πρόγραμμα Μεταπτυχιακών Σπουδών 
«Αειφόρος Γεωργία και Επιχειρήσεις»- 
Προϋποθέσεις εισαγωγής - 
Αριθμός εισακτέων φοιτητών 

1. Απαραίτητες προϋποθέσεις για την εγγραφή των 
υποψηφίων μεταπτυχιακών φοιτητών στο Π.Μ.Σ., σύμ- 

φωνα με το άρθρο 4 παρ. 2 εδ. β' του ν. 3391 /2005 (ΦΕΚ 
240 Α'), όπως τροποποιήθηκε με το άρθρο 32 παρ. 3α 
του ν. 4186/2013 (ΦΕΚ Α 193) και αντικαταστάθηκε με 
το άρθρο 74 παρ. 3 του ν. 4310/2014 (ΦΕΚ Α 258), είναι: 

ί) η κατοχή τίτλου σπουδών συναφούς γνωστικού αντι¬ 
κειμένου ελληνικού Ανώτατου Εκπαιδευτικού Ιδρύματος 
(Α.Ε.Ι.) ή αλλοδαπού Πανεπιστημίου, ισότιμου ή αντίστοι¬ 
χου με τους τίτλους σπουδών των ελληνικών Ανώτατων 
Εκπαιδευτικών Ιδρυμάτων (Α.Ε.Ι.) και 

ϋ) η πολύ καλή γνώση της αγγλικής γλώσσας, όπως 
αυτή εκάστοτε προσδιορίζεται με σχετική απόφαση της 
Διοικούσας Επιτροπής. 

Για την επιλογή των φοιτητών εκτιμώνται υποχρεωτικά 
τα ακόλουθα στοιχεία: α) Ο βαθμός πτυχίου ή διπλώμα¬ 
τος του πρώτου κύκλου σπουδών, β) η βαθμολογία των 
συναφών με το γνωστικό αντικείμενο του Π.Μ.Σ. προπτυ¬ 
χιακών μαθημάτων, γ) το Πανεπιστήμιο ή Σχολή ή Τμήμα 
προέλευσης του πρώτου κύκλου σπουδών (εγγραφή στον 
κατάλογο IIΚ ΝΑΒΚΙ) και δ) δύο συστατικές επιστολές. 

2. Οι υποψήφιοι των ανωτέρω κατηγοριών, εάν δεν 
μπορέσουν να ικανοποιήσουν τις προϋποθέσεις υπό τις 
οποίες γίνονται δεκτοί, ή εάν αποχωρήσουν οικειοθελώς 
από το Πρόγραμμα οποτεδήποτε μετά την αποδοχή της 
αίτησής τους και την εκ μέρους τους αποδοχή της θέ¬ 
σης τους στο Πρόγραμμα, δεν δικαιούνται να ζητήσουν 
επιστροφή της προκαταβολής που κατέβαλαν για τη 
συμμετοχή τους στο κόστοςτου εν λόγω Προγράμματος. 

3.0 αριθμός εισακτέων φοιτητών ανέρχεται κατ'ανώ¬ 
τατο όριο σε εκατόν είκοσι (120) ανά έναρξη προγράμ¬ 
ματος. 

Άρθρο 8 

Κριτήρια Επιλογής Φοιτητών 

1. Η επιλογή των εισακτέων στο Πρόγραμμα Μετα¬ 
πτυχιακών Σπουδών γίνεται από τριμελή Επιτροπή, η 
οποία συγκροτείται με απόφαση της Π.Γ.Σ,.Τα κριτήρια 
είναι συγκεκριμένα, ποσοτικά και ποιοτικά και γίνονται 
γνωστά στους υποψηφίους με την πρόσκληση προς εκ¬ 
δήλωση ενδιαφέροντος του Προγράμματος. 

Η αξιολόγηση των αιτήσεων και η επιλογή των υπο¬ 
ψηφίων γίνεται, σύμφωνα με τη διάταξη της παρ. 2 του 
άρθρου 4 του ν. 3391/2005, όπως τροποποιήθηκε με το 
άρθρο 32 παρ. 3α του ν. 4186/2013 (ΦΕΚΑ' 193) καιαντι- 
καταστάθηκε με το άρθρο 74 παρ. 3 του ν. 4310/2014 
(ΦΕΚΑ' 258). 

2. Οι προϋποθέσεις και η διαδικασία εγγραφής, οι 
προθεσμίες για κάθε ακαδημαϊκό έτος και κάθε άλλο 
ειδικότερο ζήτημα και αναγκαία λεπτομέρεια ρυθμίζο¬ 
νται στην πρόσκληση προς εκδήλωση ενδιαφέροντος 
του Προγράμματος. 

2.1. Τα ποσοτικά κριτήρια επιλογής των υποψηφίων 
δύνανται να περιλαμβάνουν: 

α. Βαθμό πτυχίου(ων). 

β. Βαθμό εξετάσεων για την πολύ καλή γνώση της αγ¬ 
γλικής γλώσσας (π.χ. ΤΟΕΚΙ, ΙΕΕΤ5, ΤΟΕΡί, εσωτερικών 
εξετάσεων, κ.λπ.). 

γ. Διάρκεια εργασιακής εμπειρίας. 

δ. Άλλα κριτήρια, ανάλογα με το Πρόγραμμα. 

2.2. Τα ποιοτικά κριτήρια επιλογής δύνανται να περι¬ 
λαμβάνουν: 


α. Πανεπιστήμιο και Τμήμα προέλευσης. 

β. Είδος εργασιακής ή ερευνητικής εμπειρίας. 

γ. Γνώση άλλων πλην της αγγλικής ξένων γλωσσών. 

δ. Δύο (2) συστατικές επιστολές από μέλος Δ.Ε.Π. Α.Ε.Ι. 
ή από εργοδότη. 

ε. Άλλα κριτήρια, ανάλογα με το πρόγραμμα. 

3. Τα κριτήρια επιλογής καθώς και οι λεπτομέρειες 
εφαρμογής των κριτηρίων αυτών (μόρια, συντελεστές 
βαρύτητας κλπ.) ή συμπληρωματικά κριτήρια, καθορί¬ 
ζονται με απόφαση της Π.Γ.Σ. της Σχολής. 

4. Η Επιτροπή Επιλογής μπορεί να αποφασίσει, μετά 
από σύμφωνη γνώμη της Π.Γ.Σ. της Σχολής, τη διεξαγωγή 
πρόσθετων (εσωτερικών) εξετάσεων για όλους ή για με¬ 
ρικούς υποψηφίους.Την ύλη και το χρόνο των εξετάσεων 
αυτών καθορίζει η Επιτροπή Επιλογής. 

5. Η διαδικασία επιλογής έχει ως εξής: 

α. Η Επιτροπή Επιλογής καταρτίζει καταρχήν έναν πλή¬ 
ρη κατάλογο όσων έχουν υποβάλει αίτηση. 

β. Απορρίπτει τους υποψηφίους, οι οποίοι δεν πλη¬ 
ρούν τα ελάχιστα κριτήρια που έχουν αποφασισθεί από 
τη Π.Γ.Σ. της Σχολής (π.χ. ελάχιστος βαθμός πτυχίου, πολύ 
καλής γνώσης της αγγλικής κ.λπ.). 

γ. Μπορεί να διεξάγει συνεντεύξεις ή τυχόν εσωτερι¬ 
κές εξετάσεις για τους υποψήφιους, εφόσον το κρίνει 
απαραίτητο. 

6. Ο τελικός πίνακας των επιτυχόντων επικυρώνεται 
από τη Π.Γ.Σ. της Σχολής. 

Άρθρο 9 

Φοιτητική ιδιότητα 

1. Η ιδιότητα του φοιτητή αποκτάται με την εγγραφή 
στο Π.Μ.Σ. του ΔΙ.ΠΑ.Ε. και αποβάλλεται με τη λήψη του 
Διπλώματος Μεταπτυχιακών Σπουδών ή τη διαγραφή 
του. 

2. Οι φοιτητές δικαιούνται να κάνουν χρήση των εγκα¬ 
ταστάσεων και των μέσων, με τα οποία είναι εξοπλισμένο 
το ΔΙ.ΠΑ.Ε. για την εκπλήρωση του εκπαιδευτικού του 
έργου κατά τους ορισμούς των αποφάσεων της Διοι- 
κούσας Επιτροπής, κατά τον Εσωτερικό Κανονισμό Λει- 
τουργίαςτου ΔΙ.ΠΑ.Ε., τον παρόντα Κανονισμό Λειτουρ¬ 
γίας του συγκεκριμένου Π.Μ.Σ. και τον Οδηγό Σπουδών 
(ΗθηάόοοΚ) αυτού. 

Άρθρο 10 

Όροι Φοίτησης - Διδασκόμενα Μαθήματα - 

Διάρκεια Σπουδών 

1. Οι όροι φοίτησης περιλαμβάνονται στον Οδηγό 
Σπουδών (ΗθηάόοοΚ) του Προγράμματος. Ο υποψήφιος, 
πριν εγγράφει, λαμβάνει γνώση του Οδηγού Σπουδών 
και συμφωνεί εγγράφως ότι αποδέχεται ανεπιφυλάκτως 
τους όρους του. 

2. Τα διδασκόμενα μαθήματα ορίζονται στον Οδη¬ 
γό Σπουδών του Προγράμματος και διακρίνονται σε 
υποχρεωτικά και κατ' επιλογήν. Ορίζεται ο αριθμός των 
εκπαιδευτικών μονάδων ή ωρών που απαιτούνται για 
την απόκτηση του Δ.Μ.Σ. ανά μάθημα, καθώς και τυχόν 
άλλες υποχρεώσεις. 

3. Η παρακολούθηση των μαθημάτων του Π.Μ.Σ. του 
ΔΙ.ΠΑ.Ε. είναι υποχρεωτική και διαπιστώνεται με ευθύνη 

της Γραμματείας της Σχολής. Τα στατιστικά της παρακο¬ 
λούθησης ανά μάθημα κοινοποιούνται στο διδάσκοντα 
του μαθήματος. 

4. Οι φοιτητές είναι υποχρεωμένοι να παρακολουθούν 
ανελλιπώς και τις άλλες δραστηριότητες που προβλέ- 
πονται για κάθε μάθημα, να υποβάλουν μέσα στις προ- 
βλεπόμενες προθεσμίες τις απαιτούμενες εργασίες για 
κάθε μάθημα και να προσέρχονται στις προβλεπόμε- 
νες εξετάσεις. Επιπλέον, οι φοιτητές υποχρεούνται να 
σέβονται και να τηρούν τις αποφάσεις των αρμόδιων 
οργάνων του Διεθνούς Πανεπιστημίου της Ελλάδος και 
την ακαδημαϊκή δεοντολογία. 

5. Για τους φοιτητές της πλήρους φοίτησης η χρονική 
διάρκεια της φοίτησης για την απονομή του Δ.Μ.Σ. ορί¬ 
ζεται σε τρία (3) ακαδημαϊκά εξάμηνα και περιλαμβάνει 
δύο (2) εξάμηνα διδασκαλίας και ένα (1) εξάμηνο για την 
εκπόνηση της μεταπτυχιακής διπλωματικής εργασίας. 
Στο Π.Μ.Σ. «Αειφόρος Γεωργία και Επιχειρήσεις» δίνεται 
η δυνατότητα εκπόνησης ερευνητικής μεταπτυχιακής 
διπλωματικής εργασίας, η χρονική διάρκεια της οποίας 
ορίζεται στα δύο (2) εξάμηνα. Η χρονική διάρκεια για 
τους φοιτητές μερικής φοίτησης διπλασιάζεται. 

6.0 φοιτητής υποχρεούται να ολοκληρώσει τις σπου¬ 
δές του εντός της ανωτέρω αναφερόμενης χρονικής 
διάρκειας. Σε εξαιρετικές περιπτώσεις η χρονική αυτή 
διάρκεια μπορεί να παραταθεί κατά περίπτωση, μετά 
από εισήγηση του Διευθυντή του Προγράμματος και 
σύμφωνη γνώμη της Π.Γ.Σ.. Τα εξάμηνα αναστολής της 
φοιτητικής ιδιότητας δεν προσμετρώνται στην προ- 
βλεπόμενη ανώτατη διάρκεια κανονικής φοίτησης (βλ. 
άρθρο 33 παρ. 3 ν. 4485/2017). Μετά από τη λήξη της 
παράτασης των σπουδών και εφόσον ο φοιτητής δεν έχει 
συμμορφωθεί διαγράφεται από το Πρόγραμμα. 

Άρθρο 11 

Διδάσκοντες - Γλώσσα και μέθοδοι διδασκαλίας 

1. Όσον αφορά στην ανάθεση διδασκαλίας ισχύουν οι 
διατάξεις του άρθρου 5 του ν. 3391 /2005, σε συνδυασμό 
με τη διάταξη του άρθρου 85 παρ. 1. α) και του άρθρου 
36 του ν. 4485/2017. 

2. Η διδασκαλία των μαθημάτων του Προγράμματος 
Μεταπτυχιακών Σπουδών γίνεται στην αγγλική γλώσσα. 
Οι σπουδές συνδυάζουν τα χαρακτηριστικά της διδα¬ 
σκαλίας με παρακολούθηση με τα χαρακτηριστικά της 
διδασκαλίας από απόσταση και την πλήρη αξιοποίηση 
των δυνατοτήτων των σύγχρονων τεχνολογιών. 

Άρθρο 12 

Οικονομική Συμμετοχή Φοιτητών - Υποτροφίες 

1. Οι φοιτητές του Π.Μ.Σ. «Αειφόρος Γεωργία και Επι¬ 
χειρήσεις» του ΔΙ.ΠΑ.Ε. συμμετέχουν οικονομικά στην 
κάλυψη των δαπανών λειτουργίας του Προγράμματος 
αυτού, το δε ύψος της συμμετοχής αυτής, καθορίζεται με 
απόφαση τηςΔιοικούσας Επιτροπής του ΔΙ.ΠΑ.Ε., κατό¬ 
πιν πρότασης της Π.Γ.Σ. της Σχολής και κοινοποιείται κατ' 
έτος με την πρόσκληση εκδήλωσης ενδιαφέροντος για 
την υποβολή αιτήσεων συμμετοχής στο Π.Μ.Σ. 

2. Η διαδικασία καταβολής της οικονομικής συμμετο¬ 
χής των φοιτητών κατά τις διατάξεις της ανωτέρω παρα¬ 
γράφου σε συνδυασμό με τη διάταξη του άρθρου 5 παρ. 


6 του ν. 3391/2005, όπως αντικαταστάθηκε με το άρθρο 
18 παρ. 4 του ν. 3577/2007 (ΦΕΚ Α' 130), ρυθμίζεται με 
αποφάσεις της Διοικούσας Επιτροπής του ΔΙ.ΠΑ.Ε. 

3. Η καταβολή της οικονομικής συμμετοχής των φοιτη¬ 
τών γίνεται σε τρεις τμηματικές καταβολές (προκαταβο¬ 
λή και δύο δόσεις), σύμφωνα με απόφαση της Διοικού- 
σας Επιτροπής. Καταληκτική ημερομηνία καταβολήςτων 
δύο δόσεων ορίζεται η ημέρα έναρξης έκαστου ακαδη¬ 
μαϊκού εξαμήνου. Ειδικότερα για το πρώτο ακαδημαϊκό 
εξάμηνο, ορίζεται ότι η καταβολή της πρώτης δόσης της 
οικονομικής συμμετοχής των φοιτητών θα γίνει με την 
εγγραφή του φοιτητή στο Π.Μ.Σ. 

4. Παράταση για την καταβολή της οικονομικής συμμε¬ 
τοχής των φοιτητών δεν προβλέπεται. Ειδικότερος διακα¬ 
νονισμός για την καταβολή της οικονομικής συμμετοχής 
των φοιτητών μπορεί να προβλεφθεί κατ' εξαίρεση με 
απόφαση της Π.Γ.Σ. της Σχολής, εφόσον συντρέχουν εξαι¬ 
ρετικοί λόγοι και κατόπιν σχετικού αιτήματος του φοιτητή, 
σε καμία περίπτωση όμως δεν μπορεί να προβλεφθεί δια¬ 
φορετική ρύθμιση αναφορικά μετην καταβολή της πρώ¬ 
της δόσης της οικονομικής συμμετοχής των φοιτητών. 

5. Κάθε φοιτητής, ο οποίος είναι υπερήμερος ως προς 
την καταβολή έστω μίας δόσης της οικονομικής συμμε¬ 
τοχής του, δεν θα λαμβάνει βαθμολογία επί εξετασθέ- 
ντων μαθημάτων και επί της μεταπτυχιακής διπλωματι¬ 
κής εργασίας. Σε κάθε περίπτωση, ο φοιτητής που δεν 
έχει καταβάλει το συνολικό ποσό της οικονομικής συμ¬ 
μετοχής των φοιτητών έως την ολοκλήρωση του Π.Μ.Σ. 
δεν δικαιούται να του απονεμηθεί το δίπλωμα του Π.Μ.Σ. 
μέχρι να ανταποκριθεί στην εν λόγω υποχρέωσή του, 
εντός προθεσμίας που τάσσει η Π.Γ.Σ. της Σχολής κατόπιν 
σχετικής απόφασής της. 

6. Το Πρόγραμμα μπορεί να παρέχει έναν αριθμό υπο¬ 
τροφιών ή βραβεία αριστείας σε φοιτητές, σύμφωνα με 
απόφαση της Π.Γ.Σ. της Σχολής κατ'εφαρμογή του Κανο¬ 
νισμού Χορήγησης Υποτροφιών, όπως εκάστοτε ισχύει. 
Οι υποτροφίες μπορεί να καλύπτουν μέρος ή το σύνολο 
της οικονομικής συμμετοχής των φοιτητών. Σε καμία πε¬ 
ρίπτωση το ύψος της υποτροφίας δεν μπορεί να υπερ¬ 
βαίνει το ποσό της οικονομικής συμμετοχής του φοιτητή. 

7. Οι υποτροφίες δίνονται στους φοιτητές με βάση 
ακαδημαϊκά ή άλλα αντικειμενικά κριτήρια σύμφωνα 
με τον Κανονισμό Χορήγησης Υποτροφιών που έχει 
εγκριθεί από τη Διοικούσα Επιτροπή, κατόπιν απόφασης 
της Π.Γ.Σ. της Σχολής και εγγράφονται στον εγκεκριμένο 
προϋπολογισμό του Προγράμματος. Τυχόν υποχρεώ¬ 
σεις και δικαιώματα των υποτρόφων καθορίζονται με 
απόφαση της Π.Γ.Σ. της Σχολής. Το ποσό του συνόλου 
των υποτροφιών κάθε σειράς του Προγράμματος δεν 
μπορεί να υπερβαίνει το 20% των συνολικών ακαθάρι¬ 
στων εσόδων του, που προέρχονται από την οικονομική 
συμμετοχή των φοιτητών. 

8. Τα μέλη των κατηγοριών Ε.Ε.Π., καθώς και Ε.ΔΙ.Π. 
και Ε.Τ.Ε.Π. που υπηρετούν στο ΔΙ.ΠΑ.Ε. και πληρούν τις 
προϋποθέσεις επιλογής φοιτητών, μπορούν μετά από 
αίτησή τους να εγγραφούν στο Π.Μ.Σ. ως υπεράριθμοι, 
και μόνο ένας κατ' έτος στο Π.Μ.Σ., σύμφωνα με τους 
ειδικότερους όρους που προβλέπονται στο άρθρο 34 
του ν. 4485/2017. 

Άρθρο 13 

Μεταπτυχιακή φοίτηση και αξιολόγηση 

1. Η τελική αξιολόγηση στα επιμέρους μαθήματα του 
Προγράμματος κάθε μεταπτυχιακού φοιτητή γίνεται με 
γραπτές εξετάσεις, εκπόνηση γραπτών εργασιών ή συν¬ 
δυασμό των ανωτέρω, σύμφωνα με τις οικείες αποφάσεις 
της Π.Γ.Σ. της Σχολής, οι οποίες περιλαμβάνονται στον 
Οδηγό Σπουδών (Η3πάόοοΙ<) για κάθε μάθημα. Ο τρόπος 
εξέτασης και βαθμολογίας των φοιτητών διασφαλίζει 
το αδιάβλητο, την αντικειμενικότητα και τη διαφάνεια. 

Αποδεδειγμένες ειδικές περιπτώσεις φοιτητών με ανα¬ 
πηρία ή/και ειδικές εκπαιδευτικές ανάγκες τυγχάνουν 
ειδικής αντιμετώπισης, προκειμένου να διασφαλίζεται 
η τήρηση της αρχής της ίσης μεταχείρισης. 

2. Η αξιολόγηση των φοιτητών για κάθε μάθημα γίνε¬ 
ται από τον διδάσκοντα. Η αξιολόγηση των επιδόσεών 
τους γίνεται με την κλίμακα από μηδέν (0) έως δέκα (10). 
Οι γραπτές εξετάσεις διενεργούνται συνήθως Σαββατο¬ 
κύριακο, σε χρονολογία και ώρα που αναφέρεται στο 
ετήσιο Ακαδημαϊκό Ημερολόγιο του Προγράμματος, το 
οποίο παραλαμβάνει ο φοιτητής από τη Γραμματεία με 
την εγγραφή του στο Π.Μ.Σ. 

3. Προκειμένου να πετύχει ο φοιτητής στις γραπτές 
εξετάσεις του μαθήματος ή/και στη γραπτή εργασία 
πρέπει να έχει λάβει βαθμό τουλάχιστον πέντε (5). Ο 
φοιτητής που αποτυγχάνει σε κάποιο από τα μαθήματα 
επανεξετάζεται μία και μόνο φορά σε αυτά, στην αμέσως 
επόμενη εξεταστική περίοδο και βαθμολογείται με μέγι¬ 
στο βαθμό το πέντε (5). Αν ένας φοιτητής αποτύχει και 
στη δεύτερη εξέταση του μαθήματος, διαγράφεται από 
το Π.Μ.Σ., κατόπιν εισήγησης της Π.Γ.Σ. και απόφασης 
της Διοικούσας Επιτροπής. 

4. Φοιτητής του Π.Μ.Σ., σε περίπτωση που αμφισβη¬ 
τεί τη βαθμολογία που έλαβε σε συγκεκριμένο μάθη¬ 
μα, έχει το δικαίωμα εντός δεκαπέντε (15) ημερών από 
την ανακοίνωση της βαθμολογίας να απευθύνει αίτημα 
αναβαθμολόγησης προς την Π.Γ.Σ. της Σχολής. Η Π.Γ.Σ. 
της Σχολής ορίζει αναβαθμολογητή εντός τριάντα (30) 
ημερών από την υποβολή σχετικής αίτησης του φοιτητή. 
Η Π.Γ.Σ. αποφασίζει, κατόπιν εισήγησης της Τριμελούς 
Επιτροπής, την επικύρωση της αρχικής βαθμολογίας. 

5. Σε εξαιρετικές περιπτώσεις, όπως αδυναμία του 
φοιτητή να λάβει μέρος στις εξετάσεις ή να παραδώσει 
εργασία για σοβαρούς λόγους ανωτέρας βίας, κατά τη 
διακριτική ευχέρεια της Σχολής, δύναται να οριστεί ει¬ 
δική ημερομηνία εξέτασης του φοιτητή ή να ταχθεί νέα 
προθεσμία για την παράδοση της εργασίας του. 

6. Οι διδάσκοντες εκδίδουν τα αποτελέσματα των εξε¬ 
τάσεων -κατά κανόνα- μέσα σε διάστημα 45 ημερών από 
την ημέρα εξέτασης. Αν ένα μάθημα διδάσκεται από δύο 
ή περισσότερα μέλη Δ.Ε.Π., ο τρόπος βαθμολόγησης κα¬ 
θορίζεται με συμφωνία μεταξύ τους. 

Άρθρο 14 

Μεταπτυχιακή Διπλωματική Εργασία 

1. Εφόσον ο φοιτητής έχει εξετασθεί σε όλα τα μαθή¬ 
ματα του α' και του β' εξαμήνου του Π.Μ.Σ., μπορεί να 
ενταχθεί στη διαδικασία συγγραφής της μεταπτυχιακής 
διπλωματικής του εργασίας. Η μεταπτυχιακή διπλωμα¬ 


τική εργασία, καθώς και κάθε εργασία που κατατίθεται 
στο πλαίσιο των μαθημάτων πρέπει να αποτελεί έργο 
του φοιτητή που την υποβάλλει. 

2. Η Συντονιστική Επιτροπή, ύστερα από αίτηση του 
υποψηφίου, στην οποία αναγράφεται ο προτεινόμενος 
τίτλος της διπλωματικής εργασίας, ο προτεινόμενος επι- 
βλέπων από τους διδάσκοντες στο Π.Μ.Σ. και επισυνά¬ 
πτεται περίληψη της προτεινόμενης εργασίας (περίγραμ¬ 
μα έρευνας), ορίζει τον επιβλέποντα αυτής και συγκροτεί 
την τριμελή εξεταστική επιτροπή για την έγκριση της 
εργασίας, αποτελούμενη από τον επιβλέποντα και δύο 
άλλα μέλη, τα οποία πρέπει να έχουν την ίδια ή συναφή 
επιστημονική ειδικότητα με το γνωστικό αντικείμενο της 
διπλωματικής εργασίας. 

Στο περίγραμμα έρευνας πρέπει να προσδιορίζεται το 
θέμα που θα αναλυθεί, η μεθοδολογία της επιστημονικής 
του προσέγγισης, καθώς και σχετική βιβλιογραφία που 
θα χρησιμοποιηθεί. Η αποδοχή από τη Συντονιστική Επι¬ 
τροπή του περιγράμματος έρευνας του μεταπτυχιακού 
φοιτητή γίνεται με κριτήρια τη συνάφεια του θέματος 
με το αντικείμενο του Π.Μ.Σ., την προσδοκώμενη επι¬ 
στημονική συμβολή και τα διαφαινόμενα στοιχεία πρω¬ 
τοτυπίας ως προς την προσέγγιση του υπό διερεύνηση 
ειδικότερου αντικειμένου. 

3. Το θέμα της μεταπτυχιακής διπλωματικής εργασίας 
εγγράφεται σε ειδικό κατάλογο μεταπτυχιακών εργασι¬ 
ών που τηρείται στη Γραμματεία του Π.Μ.Σ.. Στον κατά¬ 
λογο αυτόν περιλαμβάνονται το ονοματεπώνυμο του 
υποψηφίου, του επιβλέποντος και των δύο άλλων μελών 
της εξεταστικής επιτροπής, η ημερομηνία έγκρισης του 
θέματος από τη Σ.Ε. και η ημερομηνία περάτωσης της 
διαδικασίας, είτε με αποδοχή είτε με απόρριψη. 

4. Ανάλογα με την εξέλιξη της εκπόνησης της μετα¬ 
πτυχιακής διπλωματικής του εργασίας, ο μεταπτυχια¬ 
κός φοιτητής ενημερώνει τον επιβλέποντα καθηγητή, 
ο οποίος παρακολουθεί, αν τηρούνται οι στόχοι και οι 
προδιαγραφές της έρευνας. Η εργασία πρέπει να έχει 
επιστημονικά επαρκή αριθμό λέξεων. 

5. Η μεταπτυχιακή διπλωματική εργασία θα πρέπει 
να ολοκληρωθεί εντός του προβλεπόμενου για αυτήν 
χρόνου, όπως αυτός ειδικώς ορίζεται κάθε φορά στον 
Οδηγό Σπουδών (Η3ηάόοοΙ<). 

6. Όταν περατωθεί η σύνταξη της μεταπτυχιακής 
διπλωματικής εργασίας, αυτή υποβάλλεται σε ένα (1) 
αντίτυπο στη Γραμματεία του Π.Μ.Σ., με τη σύμφωνη 
γνώμη του επιβλέποντος καθηγητή ότι πληροί τις προ¬ 
ϋποθέσεις για να εισαχθεί προς κρίση. Ακολούθως, τα 
μέλη τηςΤριμελούς Εξεταστικής Επιτροπής διαβιβάζουν 
στη Γραμματεία του Π.Μ.Σ. το πρακτικό αξιολόγησης του 
φοιτητή με το βαθμό της μεταπτυχιακής διπλωματικής 
εργασίας, με κλίμακα βαθμολογίας από μηδέν (0) έως 
δέκα (10). Προβιβάσιμος βαθμός είναι ο βαθμός πέντε 
(5) και οι μεγαλύτεροι του. 

7. Δεν είναι δυνατή η αλλαγή του θέματος της μεταπτυ¬ 
χιακής διπλωματικής εργασίας του φοιτητή, παρά μόνο 
με απόφαση της Σ.Ε., μετά από εισήγηση του επιβλέπο- 
ντα καθηγητή. Η αλλαγή θέματος μεταπτυχιακής διπλω¬ 
ματικής εργασίας δεν αποτελεί σε καμία περίπτωση λόγο 
για παράταση των παραπάνω προθεσμιών. 

8. Οι μεταπτυχιακές διπλωματικές εργασίες αναρτώ- 
νται υποχρεωτικά στο ψηφιακό αποθετήριο του Διε¬ 
θνούς Πανεπιστημίου, το οποίο διαχειρίζεται η Κεντρική 
Βιβλιοθήκη του Πανεπιστημίου. Κατ'εξαίρεση και για 
ειδικούς λόγους που τεκμηριώνονται ειδικώς, κατόπιν 
απόφασης της Προσωρινής Γενικής Συνέλευσης της οι¬ 
κείας Σχολής, δύναται τμήμα διπλωματικών μεταπτυχια¬ 
κών εργασιών που περιέχει μη δημοσιευτέα στοιχεία και 
δεδομένα, να μην αναρτηθεί στο ψηφιακό αποθετήριο 
του Διεθνούς Πανεπιστημίου της Ελλάδος. 

Άρθρο 15 

Αξιολόγηση Π.Μ.Σ.- μαθημάτων - διδασκόντων 

1 .Το Π.Μ.Σ. υπόκειται σε διαδικασία εσωτερικής αξιο¬ 
λόγησης κατά τους όρους του ν. 3374/2005 (ΦΕΚ ΑΊ 89). 
Οι φοιτητές αξιολογούν τους διδάσκοντες και το περι¬ 
εχόμενο εκάστου μαθήματος του προγράμματος, σύμ¬ 
φωνα με τις προδιαγραφές που ορίζει η Α.ΔΙ.Π. και τις 
οικείες αποφάσεις της Διοικούσας Επιτροπής. Μετά την 
ολοκλήρωση ενός μαθήματος και πριν από τις εξετάσεις, 
οι μεταπτυχιακοί φοιτητές αξιολογούν αυτό ηλεκτρονι¬ 
κά, μέσω του πληροφοριακού Συστήματος της ΜΟ.ΔΙ.Π. 
του Διεθνούς Πανεπιστημίου της Ελλάδος. Η αξιολόγηση 
των διδασκόντων γίνεται με κριτήρια τις γνώσεις και την 
ικανότητα μετάδοσής τους στους φοιτητές, το επίπεδο 
της προετοιμασίας τους, τη χρησιμοποίηση της πλέον 
σύγχρονης και διεθνώς καθιερωμένης - για υψηλού 
επιπέδου μεταπτυχιακές σπουδές - βιβλιογραφίας, την 
προθυμία τους να απαντούν σε ερωτήσεις, την έγκαιρη 
βαθμολόγηση και επιστροφή εργασιών και γραπτών 
εξετάσεων, την τήρηση των ωρών διδασκαλίας του μα¬ 
θήματος και των ωρών γραφείου, κλπ.Τα αποτελέσματα 
της αξιολόγησης κοινοποιούνται στον ενδιαφερόμενο 
με ευθύνη του Διευθυντή του Προγράμματος. Η σύνοψη 
των αποτελεσμάτων συζητείται από την Π.Γ.Σ. με στόχο 
τη βελτίωση της ποιότητας του προγράμματος. 

2. Το διδακτικό προσωπικό (έκτακτο και μόνιμο) του 
Π.Μ.Σ. υποβάλει Ατομικά Απογραφικά Δελτία και Δελτία 
Περιγραφής Μαθημάτων μέσω του Πληροφοριακού Συ¬ 
στήματος Διασφάλισης Ποιότητας της ΜΟ.ΔΙ.Π. και είναι 
αρμόδιο για την επικαιροποίησή τους. Σε περιπτώσεις 
συνδιδασκαλίας υποβάλλεται μόνο ένα Δελτίο για το 
μάθημα. Η Γραμματεία του Π.Μ.Σ. επικοινωνεί με τον 
Διευθυντή του Π.Μ.Σ., ώστε εκείνος να προσδιορίζει εάν 
το Δελτίο θα συμπληρωθεί από κοινού από όλους τους 
διδάσκοντες ή αν ένας εκ των διδασκόντων θα οριστεί 
υπεύθυνος για τη συμπλήρωσή του. Η εν λόγω πληροφο¬ 
ρία καταγράφεται εν συνεχεία από τη Γραμματεία στην 
αντίστοιχη ενότητα του Πληροφοριακού Συστήματος 
Διασφάλισης Ποιότητας. 

3.0 τρόπος υλοποίησης των εν λόγω διαδικασιών και 
τα αντίστοιχα Πρότυπα Σχήματα που πρέπει να χρησι¬ 
μοποιούνται στο Διεθνές Πανεπιστήμιο της Ελλάδος 
περιγράφονται στον Οδηγό Εφαρμογής Διασφάλισης 
Ποιότητας του ιδρύματος, ο οποίος έχει εγκριθεί από τη 
Διοικούσα Επιτροπή. 

Άρθρο 16 

Τίτλος Διπλώματος Μεταπτυχιακών Σπουδών 

(Δ.Μ.Σ.). 

1. Στον τίτλο του Δ.Μ.Σ. ο βαθμός του φοιτητή μπορεί 
να αναγράφεται ή αριθμητικώς ή ως κατηγορία (καλώς, 
λίαν καλώς, άριστα) ή και με τους δύο τρόπους. 


2.0 βαθμός του Δ.Μ.Σ. καθορίζεται από τους βαθμούς 
των μαθημάτων του Προγράμματος και το βαθμό της με¬ 
ταπτυχιακής διπλωματικής εργασίας. Για τον υπολογισμό 
του βαθμού του Διπλώματος Μεταπτυχιακών Σπουδών 
πολλαπλασιάζεται ο βαθμός κάθε μαθήματος του α' και 
β' εξαμήνου καθώς και της διπλωματικής εργασίας του 
γ' εξαμήνου με τον αντίστοιχο αριθμό πιστωτικών μονά¬ 
δων και το άθροισμα των επιμέρους γινομένων διαιρεί¬ 
ται με τον αριθμό πιστωτικών μονάδων που απαιτούνται 
για τη λήψη του Διπλώματος. Ο βαθμός του Μεταπτυ¬ 
χιακού Διπλώματος υπολογίζεται με ακρίβεια δεύτερου 
δεκαδικού ψηφίου. Η κλίμακα κατανομής των βαθμών 
για το χαρακτηρισμό του τίτλου σπουδών είναι: άριστα 
(8,50 -10,00), Λίαν Καλώς (6,50 - 8,49) και Καλώς (5,00 - 
6,49). Ο βαθμός του Δ.Μ.Σ., με ευθύνη της Γραμματείας, 
καταχωρείται στον ατομικό φάκελο του φοιτητή. 

3.0 τίτλος του Δ.Μ.Σ. είναι δημόσιο έγγραφο. Ο τύπος 
του ορίζεται με απόφαση της Διοικούσας Επιτροπής και 
υπογράφεται από τον Π ρόεδρο της Διοικούσας Επιτρο¬ 
πής του ΔΙ.ΠΑ.Ε. και τον Κοσμήτορα της Σχολής. 

4. Επιπλέον του τίτλου του Δ.Μ.Σ. χορηγείται παράρ¬ 
τημα διπλώματος.Το παράρτημα διπλώματος αποτελεί 
ένα επεξηγηματικό έγγραφο, το οποίο δεν υποκαθιστά 
τον επίσημο τίτλο σπουδών ή την αναλυτική βαθμολογία 
των μαθημάτων που χορηγούν τα ΑΕΙ. Το παράρτημα 
διπλώματος επισυνάπτεται στον τίτλο σπουδών και πα¬ 
ρέχει πληροφορίες σχετικά με τη φύση, το επίπεδο, το 
γενικότερο πλαίσιο εκπαίδευσης, το περιεχόμενο και το 
καθεστώς των σπουδών, οι οποίες ολοκληρώθηκαν με 
επιτυχία από το άτομο που αναγράφεται ονομαστικά 
στο πρωτότυπο του τίτλου. Στο παράρτημα δεν γίνονται 
αξιολογικές κρίσεις και δεν υπάρχουν δηλώσεις ισοτιμίας 
ή αντιστοιχίας ή προτάσεις σχετικά με την αναγνώριση 
του τίτλου στο εξωτερικό. Το παράρτημα διπλώματος 
εκδίδεται αυτομάτως και χωρίς καμία οικονομική επι¬ 
βάρυνση στην ελληνική και στην αγγλική γλώσσα, και 
πρέπει να πληροί τις προϋποθέσεις γνησιότητας που 
απαιτούνται για τον χορηγούμενο τίτλο σπουδών. Η 
ημερομηνία έκδοσηςτου παραρτήματος δεν συμπίπτει 
υποχρεωτικά με την ημερομηνία χορήγησης του τίτλου 
σπουδών, αλλά δεν μπορεί ποτέ να είναι προγενέστερη 
από αυτή. 

Άρθρο 17 

Αναστολή φοίτησης - Διαγραφή 

1. Κάθε φοιτητής του Π.Μ.Σ. δύναται να αναστείλει την 
φοίτησή του για χρονικό διάστημα όχι μεγαλύτερο του 
ενός ακαδημαϊκού έτους ή δύο συνεχόμενων ακαδημαϊ¬ 
κών εξαμήνων, κατόπιν σχετικής αιτιολογημένης αίτησής 
του και έγκρισης από τη Προσωρινή Γενική Συνέλευση 
της Σχολής για σοβαρούς λόγους υγείας ή άλλους λό¬ 
γους ανωτέρας βίας, οι οποίοι θα αποδεικνύονται προ- 
σηκόντως. Δεν συνιστά σοβαρό λόγο για τη χορήγηση 
αναστολής η παρακολούθηση άλλου μεταπτυχιακού ή 
άλλου εκπαιδευτικού προγράμματος. Ο μεταπτυχιακός 
φοιτητής, ο οποίος λαμβάνει αναστολή φοίτησης, όταν 
επανέλθει στη φοίτησή του, εξακολουθεί να υπάγεται 
στο καθεστώς φοίτησης του χρόνου εγγραφής του ως 

μεταπτυχιακού φοιτητή. Σε περίπτωση εκ νέου παρακο¬ 
λούθησης ή οριστικής αποχώρησης δεν επιστρέφεται η 
ήδη καταβληθείσα οικονομική συμμετοχή των φοιτητών. 

2. Η γενική παρουσία και η σύμφωνη με την ακαδη¬ 
μαϊκή δεοντολογία συμπεριφορά του φοιτητή κατά τη 
διάρκεια των μεταπτυχιακών του σπουδών συνιστά προ¬ 
ϋπόθεση για την συνέχιση της παρακολούθησης. 

3. Περιπτώσεις παραπτωμάτων, όπως παραμέληση 
καθηκόντων και υποχρεώσεων που απορρέουν από το 
παρόντα Κανονισμό και από το πρόγραμμα σπουδών, 
αντιγραφή, λογοκλοπή, αξιόποινη ή ανάρμοστη συμπε¬ 
ριφορά έναντι του Ιδρύματος ή μέλους της επιστημο¬ 
νικής κοινότητας κ.λπ., συνεπάγονται τη διαγραφή του 
φοιτητή από το Πρόγραμμα μετά από αιτιολογημένη 
απόφαση της Προσωρινής Γενικής Συνέλευσης, η οποία 
επικυρώνεται από τη Διοικούσα Επιτροπή του ΔΙ.ΠΑ.Ε. 
Στους φοιτητές χορηγείται δικαίωμα υποβολής αίτησης 
θεραπείας σύμφωνα με τον Κώδικα Διοικητικής Διαδι¬ 
κασίας, όπως εκάστοτε ισχύει. 

Οι περιπτώσεις λογοκλοπής εντοπίζονται κατ'αντικει¬ 
μενική κρίση βάσει ειδικού λογισμικού που ερευνά και 
εντοπίζει τη λογοκλοπή και οι σχετικές κυρώσεις ανα- 
λόγωςτης βαρύτητας της παράβασης αντιμετωπίζονται 
βάσει του Κανονισμού Λογοκλοπής, που καθορίζεται 
με απόφαση της Διοικούσας Επιτροπής του Διεθνούς 
Πανεπιστημίου της Ελλάδος. 

4. Σε κάθε περίπτωση διαγραφής του μεταπτυχιακού 
φοιτητή δεν επιστρέφεται η τυχόν καταβληθείσα οικο¬ 
νομική συμμετοχή των φοιτητών. 

Άρθρο 18 

Ακαδημαϊκό Ημερολόγιο - Ωρολόγιο Πρόγραμμα 

1. Με την εγγραφή του στο Πρόγραμμα Μεταπτυχια¬ 
κών Σπουδών, ο φοιτητής παραλαμβάνει από τη Γραμ¬ 
ματεία το ετήσιο Ακαδημαϊκό Ημερολόγιο του Προγράμ¬ 
ματος, το οποίο περιλαμβάνει τις ημερομηνίες έναρξης 
και λήξης των διδακτικών περιόδων, τις περιόδους εξε¬ 
τάσεων, τις αργίες, κ.λπ. 

2. Στην αρχή του ακαδημαϊκού έτους ανακοινώνε¬ 
ται το Ωρολόγιο Πρόγραμμα της περιόδου, στο οποίο 
περιλαμβάνονται οι ημέρες και ώρες διδασκαλίας των 
μαθημάτων, οι ημερομηνίες άλλων εκδηλώσεων ή υπο¬ 
χρεώσεων, κ.λπ. 

3. Το Ακαδημαϊκό Ημερολόγιο καθώς και το Ωρολόγιο 
Πρόγραμμα καταρτίζονται με ευθύνη του Διευθυντή του 
Προγράμματος Μεταπτυχιακών Σπουδών και γνωστο¬ 
ποιείται στην Προσωρινή Γενική Συνέλευση. 

Άρθρο 19 

Διεξαγωγή Εκπαιδευτικού Έργου - 

Καθήκοντα Διδασκόντων - Επιβλεπόντων 

Ι.Τη διδασκαλία των μαθημάτων, των εκπαιδευτικών 
φροντιστηριακών ασκήσεων στο Π.Μ.Σ. και την επίβλε¬ 
ψη διπλωματικών εργασιών μπορούν να αναλαμβάνουν: 

α) Μέλη Δ.Ε.Π., της οικείας Σχολής ή άλλων Σχολών 
του ίδιου ή άλλου Α.Ε.Ι., αφυπηρετήσαντες καθηγητές, 
επισκέπτες καθηγητές της ημεδαπής ή της αλλοδαπής, 
ακαδημαϊκοί συνεργάτες και ειδικοί επιστήμονες οι οποί¬ 
οι είναι κάτοχοι διδακτορικού διπλώματος ή διδάσκοντες 


σύμφωνα με το Π.Δ. 407/1980 (ΦΕΚ/112 Ά), ή το άρθρο 
19 του ν. 1404/1983 (Α' 173) ή την παρ. 7 του άρθρου 29 
του ν. 4009/2011 (άρθρο 36 ν. 4485/2017). 

β) Ερευνητές αναγνωρισμένων ερευνητικών Ιδρυμά¬ 
των της ημεδαπής ή της αλλοδαπής, που είναι κάτοχοι 
διδακτορικού διπλώματος και έχουν επαρκή επιστημο¬ 
νική ερευνητική ή συγγραφική δραστηριότητα. 

γ) Επιστήμονες αναγνωρισμένου κύρους, οι οποίοι 
διαθέτουν εξειδικευμένες γνώσεις ή σημαντική σχετική 
εμπειρία στο αντικείμενο του Προγράμματος Μεταπτυ¬ 
χιακών Σπουδών. 

2. Φροντιστηριακές ασκήσεις (στο πλαίσιο συγκεκρι¬ 
μένου μαθήματος του Προγράμματος) μπορούν να ανα¬ 
τίθενται, εκτός των ανωτέρω και σε μέλη του διδακτικού 
προσωπικού, ακαδημαϊκούς συνεργάτες, καθώς και σε 
υποψηφίους διδάκτορες των οικείων γνωστικών αντι¬ 
κειμένων προς το Πρόγραμμα της Σχολής του ΔΙ.ΠΑ.Ε. 
ή άλλου Α.Ε.Ι. 

3. Η ανάθεση της διδασκαλίας των μαθημάτων και 
των φροντιστηριακών ασκήσεων των μαθημάτων του 
Προγράμματος ανατίθεται από τη Π.Γ.Σ. με απόφασή της. 

4. Σε περίπτωση που οι αναθέσεις αυτές γίνονται σε 
εξωτερικούς συνεργάτες μη μέλη του Διδακτικού Προ¬ 
σωπικού του ΔΙ.ΠΑ.Ε. ή των άλλων Α.Ε.Ι., απαιτείται ειδικά 
αιτιολογημένη απόφαση της Π.Γ.Σ., μετά από πρόταση 
του Διευθυντή του Π.Μ.Σ. Η αιτιολόγηση πρέπει να συ¬ 
μπεριλαμβάνει εκτενή βιογραφικά σημειώματα των εξω¬ 
τερικών συνεργατών. 

5. Στην περίπτωση ανάθεσης διδασκαλίας σε μέλη 
ΔΕΠ άλλων ΑΕΙ τυγχάνουν εφαρμογής οι διατάξεις του 
άρθρου 36 παρ. 2,3 και 4 του ν. 4485/2017. 

6. Οι διδάσκοντες προτείνουν για κάθε μάθημα της αρ- 
μοδιότητάς τους βιβλιογραφία και αρθρογραφία, προς 
διευκόλυνση των μεταπτυχιακών φοιτητών. Επίσης, υπο- 
χρεούνται στην αρχή κάθε περιόδου και σε κάθε περί¬ 
πτωση πριν την έναρξη της διδασκαλίας του μαθήματος, 
να δίνουν στους φοιτητές περιγραφή του μαθήματος. 
Επίσης, οι διδάσκοντες δύνανται να συμμετέχουν σε 
τριμελείς επιτροπές επίβλεψης διπλωματικών εργασιών. 

Άρθρο 20 

Διοικητική Υποστήριξη του Π.Μ.Σ. - 

Υλικοτεχνική υποδομή 

1. Διεύθυνση Προγράμματος- Υποχρεώσεις Διευθυντή. 

Συνίσταται θέση Διευθυντή του Προγράμματος Με¬ 
ταπτυχιακών Σπουδών για την προώθηση της αποτε¬ 
λεσματικής λειτουργίας του Π.Μ.Σ. 

Τη θέση αυτή καταλαμβάνει μέλος Δ.Ε.Π. της Σχολής 
από τις δύο ανώτερες βαθμίδες (Καθηγητής ή Αναπλη¬ 
ρωτής Καθηγητής), με απόφαση της Γ.Σ. της Σχολής, με 
την οποία ορίζεται και ο αναπληρωτής του. Δυνάμει της 
διάταξης της παρ. 1 του άρθρου 2 του ν. 3391 /2005, όπως 
τροποποιήθηκε με το άρθρο 32 παρ. 1 του ν. 4186/2013 
(ΦΕΚ Α' 193) και αντικαταστάθηκε με το άρθρο 74 παρ. 
1 του ν. 4310/2014 (ΦΕΚ Α' 258), μέχρι να καταστεί το 
Διεθνές Πανεπιστήμιο της Ελλάδος αυτοδύναμο, δύνα- 
νται να ορίζονται ως Διευθυντές Προγραμμάτων Με¬ 
ταπτυχιακών Σπουδών, αφυπηρετήσαντες Καθηγητές 
Πανεπιστημίου, το γνωστικό αντικείμενο των οποίων 

είναι συναφές με τα παραπάνω προγράμματα σπουδών, 
καθώς και υπηρετούντες Επίκουροι Καθηγητές στο Διε¬ 
θνές Πανεπιστήμιο της Ελλάδος. 

Ο Διευθυντής μπορεί να είναι και Επιστημονικά Υπεύ¬ 
θυνος των αντίστοιχων έργων που αφορούν στην οικο¬ 
νομική διαχείριση των σχετικών με τη λειτουργία των 
Προγραμμάτων Μεταπτυχιακών Σπουδών έργων, τα 
οποία λειτουργούν στον Ειδικό Λογαριασμό Κονδυλίων 
Έρευνας του ΔΙ.ΠΑ.Ε.. 

Ο Διευθυντής ή/και ο Αναπληρωτής Διευθυντής του 
Π.Μ.Σ. θα πρέπει να είναι διαθέσιμος για ενημέρωση, 
αν ζητηθεί, της Π.Γ.Σ. για κάθε θέμα που αφορά στην 
αποτελεσματική λειτουργία του. Ο Διευθυντής ή/και ο 
Αναπληρωτής Διευθυντής του Π.Μ.Σ. εισηγείται στην 
Π.Γ.Σ. για τα θέματα της αρμοδιότητάς της και μεριμνά 
για την εφαρμογή των αποφάσεών της. 

Ο Διευθυντής είναι υπεύθυνος για την κατάρτιση του 
προϋπολογισμού και απολογισμού του Προγράμματος, 
τους οποίους υποβάλλει προς έγκριση στηη Π.Γ.Σ. και στη 
συνέχεια στη Διοικούσα Επιτροπή. Για την κατάρτιση του 
προϋπολογισμού και του απολογισμού ο Διευθυντής επι- 
κουρείται από τα στελέχη της Μονάδας Οικονομικών και 
Διοικητικών Υπηρεσιών (Μ.Ο.Δ.Υ.) του Ε.Λ.Κ.Ε./ΔΙ.ΠΑ.Ε.. 

Ο Διευθυντής του Π.Μ.Σ. εποπτεύει την εύρυθμη λει¬ 
τουργία της Γραμματείας του Προγράμματος, ιδιαίτερα 
στις περιπτώσεις που η Γραμματεία δεν στελεχώνεται 
από μόνιμους ή αορίστου χρόνου υπαλλήλους, συγκρο¬ 
τεί επιτροπές για τη μελέτη ή διεκπεραίωση συγκεκριμέ¬ 
νων θεμάτων, εγκρίνει τις δαπάνες του προγράμματος 
σύμφωνα με τον ετήσιο εγκεκριμένο απάτην Π.Γ.Σ. προ¬ 
ϋπολογισμό του Προγράμματος. Περαιτέρω, ο Διευθυ¬ 
ντής του Προγράμματος, μεριμνά για την έγκαιρη λήψη 
των απαιτούμενων αποφάσεων συλλογικών οργάνων 
(Π.Γ.Σ., Διοικούσας Επιτροπής, κ.λπ.) και επιβλέπει την 
τήρηση της Απόφασης που αφορά στη λειτουργία του 
Π.Μ.Σ., των νόμων, του Οδηγού Σπουδών (ΗπηάόοοΙς) 
του προγράμματος και του παρόντος Κανονισμού του 
Π.Μ.Σ.. Περαιτέρω, υπογράφει τις συμβάσεις ανάθεσης 
έργου, όπου αυτό απαιτείται και έχει υποχρέωση ενη¬ 
μέρωσης της Π.Γ.Σ. και της Διοικούσας Επιτροπής επί 
παντός θέματος της αρμοδιότητάς του και οπωσδήποτε 
αναφορικά με: 

α. Τα κριτήρια επιλογής και τους πίνακες επιτυχόντων 
και αποτυχόντων κάθε προγράμματος. 

β. Το ωρολόγιο πρόγραμμα μαθημάτων. 

γ.Τους διδάσκοντες στο πρόγραμμα. 

2. Υποχρεώσεις Γραμματείας 

Τη διοικητική υποστήριξη του Π.Μ.Σ. αναλαμβάνει η 
επισπεύδουσα Σχολή που προβλέπεται από το ιδρυτικό 
Φύλλο Εφημερίδας της Κυβερνήσεως εκάστου προγράμ¬ 
ματος. 

Η Γραμματεία Π.Μ.Σ. τηρεί τα ακόλουθα αρχεία: 

Αρχείο πρακτικών των συνεδριάσεων των Διοικητικών 
Οργάνων του Π.Μ.Σ. 

Πρωτόκολλο διακινουμένων εγγράφων. 

Ατομικό φάκελο φοιτητών-πτυχιούχων (που περιλαμ¬ 
βάνει μεταξύ άλλων τις βαθμολογίες ανά μάθημα και τον 
τελικό βαθμό του φοιτητή). 

Αντίγραφο του Πτυχίου και του Παραρτήματος Διπλώ¬ 
ματος, σύμφωνα με το ν. 3374/2005. 


Αντίγραφα Βεβαιώσεων που έχουν εκδοθεί με τις σχε¬ 
τικές υπογραφές και σφραγίδες. 

Βεβαιώσεις ισοτιμίας και αντιστοιχίας πτυχίων (όπου 
απαιτείται). 

Οικονομικές υποχρεώσεις των μεταπτυχιακών φοι¬ 
τητών. 

Προκηρύξεις ή προσκλήσεις εκδήλωσης ενδιαφέ¬ 
ροντος υποψηφίων φοιτητών στο Π.Μ.Σ. (στις οποίες 
πρέπει να αναφέρονται περιληπτικά οι όροι φοίτησης). 

Αρχείο εισακτέων φοιτητών ανά σειρά του Π.Μ.Σ. 

Κατάσταση εκπροσώπων στα Διοικητικά Όργανα του 
Π.Μ.Σ. 

Κατάσταση διπλωματικών εργασιών που έχουν υπο¬ 
βληθεί. 

Χρήση αιθουσών διδασκαλίας. 

Ωρολόγιο πρόγραμμα μαθημάτων και παρουσιών του 
φοιτητή. 

Πρόγραμμα εξετάσεων ανά εξεταστική περίοδο. 

Στατιστικά στοιχεία. 

Πέραν των ανωτέρω αρχείων, μπορεί να τηρούνται 
και άλλα με απόφαση του ΔΙ.ΠΑ.Ε., το οποίο έχει την ευ¬ 
θύνη καθορισμού των λεπτομερειών περιεχομένου και 
τήρησης των αρχείων. 

3. Υλικοτεχνική υποδομή 

Για τη λειτουργία του Π.Μ.Σ. θα χρησιμοποιηθεί ο 
υπάρχων εξοπλισμός του Διεθνούς Πανεπιστημίου της 
Ελλάδος (εργαστήρια, οπτικοακουστικά μέσα, βιβλιοθή¬ 
κη, υπηρεσίες και εφαρμογές πληροφορικής, επικοινω¬ 
νιών και διαδικτύου, γραμματειακή υποδομή, αίθουσες 
διδασκαλίας και αμφιθέατρα). Επιπρόσθετα, εκπαιδευ¬ 
τικές δραστηριότητεςτου Π.Μ.Σ., κάθε φύσης, μπορούν 
να πραγματοποιηθούν σε κατάλληλα διαμορφωμένους 
χώρους στη Θεσσαλονίκη και σε άλλες πόλεις της Ελλά¬ 
δας και του εξωτερικού. 

ΚΕΦΑΛΑΙΟ Β' 

ΟΙΚΟΝΟΜΙΚΗ ΔΙΑΧΕΙΡΙΣΗ ΤΟΥ Π.Μ.Σ. 

Άρθρο 21 

Πόροι του Π.Μ.Σ. - Διαχείριση εσόδων 

1. Η χρηματοδότηση του Π.Μ.Σ. «Αειφόρος Γεωργία 
και Επιχειρήσεις» (Μ5ς ίη 5υ5ΐθίηθ61θ ΑςίπςυΙΐυΐ'θ θπά 
Βυ5ίηθ55 ) δύναται να προέρχεται από τις πηγές που 
αναφέρονται στην παράγραφο 1 του άρθρου 37 του ν. 
4485/2017. 

2. Οι φοιτητές του ΔΙ.ΠΑ.Ε. που συμμετέχουν σε προ¬ 
γράμματα προπτυχιακών και μεταπτυχιακών σπουδών ή 
σε προγράμματα εκπαίδευσης από απόσταση, συμμετέ¬ 
χουν οικονομικά στην κάλυψη των δαπανών λειτουργίας 
των προγραμμάτων αυτών, το δε ύψος της συμμετοχής 
αυτής καθορίζεται με πρόταση της Π.Γ.Σ. της Σχολής και 
απόφαση της Διοικούσας Επιτροπής του ΔΙ.ΠΑ.Ε. 

3. Η διαχείριση των εσόδων και εξόδων του Π.Μ.Σ. γί¬ 
νεται από τον Ειδικό Λογαριασμό Κονδυλίων Έρευνας ( 
Ε.Α.Κ.Ε.) και κατανέμονται σύμφωνα με τις διατάξεις των 
παραγράφων 4 και 5 του άρθρου 37 του ν. 4485/2017. 

4. Εφόσον ο Διευθυντής του Π.Μ.Σ. υπέχει παράλληλα 
και την ιδιότητα του Επιστημονικού Υπεύθυνου του έρ¬ 
γου διαχείρισης των εσόδων από το Π.Μ.Σ. «Αειφόρος 

Γεωργία και Επιχειρήσεις» (Μ5ε ίη ΞυεΐθίπθόΙθ Α^ίουΙΐυι-θ 
3πά Βϋ5ίπθ55), είναι αρμόδιος για την έκδοση εντολών 
πληρωμής, σύμφωνα με τη διάταξη των άρθρων 56 
παρ. 3 και 66 παρ. 2γ. του ν. 4485/2017, υποβάλλει έγ¬ 
γραφα τεκμηριωμένα αιτήματα προς τον Προϊστάμενο 
της Μονάδας Οικονομικών και Διοικητικών Υπηρεσιών 
(Π.Μ.Ο.Δ.Υ.), κατ' άρθρα 62 και 56 παρ. 2 του ν. 4485/2017, 
ευθύνεται για την ορθή υλοποίηση και πιστοποίηση του 
φυσικού αντικειμένου του έργου και τη σκοπιμότητα των 
δαπανών που συνδέονται με την εκτέλεση του φυσικού 
αντικειμένου του έργου, καθώς και με την παρακολού¬ 
θηση του οικονομικού αντικειμένου αυτού. 

5. Τα ποσά της οικονομικής συμμετοχής των φοιτητών 
και των παραβολών κατατίθενται στις Τράπεζες με τις 
οποίες συνεργάζεται ο Ειδικός Λογαριασμός Κονδυλίων 
Έρευνας (Ε.Λ.Κ.Ε.) του ΔΙ.ΠΑ.Ε. Αντίγραφο του αποδεικτι¬ 
κού στοιχείου της κατάθεσης πρέπει να προσκομίζεται 
στον Ε.Λ.Κ.Ε. του ΔΙ.ΠΑ.Ε. με οποιονδήποτε πρόσφορο 
τρόπο (π.χ. μέσω της Γραμματείας του Προγράμματος, 
ταχυδρομείο, Γθχ, κ.λ.π.). Ο Ε.Λ.Κ.Ε. του ΔΙ.ΠΑ.Ε. τηρεί 
ξεχωριστό λογαριασμό για το συγκεκριμένο Πρόγραμμα 
Μεταπτυχιακών Σπουδών. 

Άρθρο 22 

Διαδικασία Οικονομικής Διαχείρισης 

Η οικονομική διαχείριση και εκτέλεση του προϋπολο¬ 
γισμού του Π.Μ.Σ. ενεργείται από τον Ε.Λ.Κ.Ε. του ΔΙ.ΠΑ.Ε. 
σύμφωνα με τις εκάστοτε ισχύουσες διατάξεις. Ο Διευ¬ 
θυντής του Προγράμματος είναι υπεύθυνος, ώστε να 
τηρούνται οι αποφάσεις των αρμοδίων οργάνων όσον 
αφορά στις επιλέξιμες δαπάνες των μεταπτυχιακών προ¬ 
γραμμάτων. 

1. Προϋπολογισμός 

Ο Διευθυντής του Π.Μ.Σ., συνεπικουρούμενος από τις 
υπηρεσίες του Ε.Λ.Κ.Ε. του ΔΙ.ΠΑ.Ε., συντάσσει ετήσιο 
προϋπολογισμό εσόδων και δαπανών για κάθε οικο¬ 
νομικό έτος της διάρκειας λειτουργίας του, σύμφωνα 
με τις διατάξεις του άρθρου 60 του ν. 4485/2017. Το 
οικονομικό έτος αρχίζει την 1 η Ιανουάριου και λήγει 
την 31η Δεκεμβρίου του ίδιου ημερολογιακού έτους. 
Ο ετήσιος προϋπολογισμός υποβάλλεται προς έγκριση 
στην Π.Γ.Σ. της Σχολής στο τέλος Μάίου κάθε έτους, μαζί 
με την εισήγηση πρόσκλησης προς εκδήλωση ενδια¬ 
φέροντος της νέας σειράς και τις ενδεχόμενες αλλαγές 
στο Πρόγραμμα. 

Η έγκριση του προϋπολογισμού από την Διοικούσα 
Επιτροπή γίνεται εντός του Ιουνίου, έτσι ώστε να συμπε- 
ριληφθεί στο συνοπτικό προϋπολογισμό του Ε.Λ.Κ.Ε., 
που αποστέλλεται στο Υ.Π.Ε.Θ. μέχρι 31 Ιουλίου κάθε 
έτους. Όσον αφορά στον τρόπο κατάρτισης του ανα¬ 
λυτικού προϋπολογισμού λειτουργίας του Π.Μ.Σ. κατ' 
έτος και για πέντε συνεχή έτη και του περιεχομένου της 
έκθεσης βιωσιμότητας του Π.Μ.Σ., κατ' άρθρο 32 του 
ν. 4485/2017, ρυθμίζονται με την υπ'αριθ. 216772/21 
απόφαση του Υπουργού Παιδείας, Έρευνας και Θρη¬ 
σκευμάτων «Τρόπος κατάρτισης του αναλυτικού προϋ¬ 
πολογισμού λειτουργίας και της έκθεσης βιωσιμότητας 
των Προγραμμάτων Μεταπτυχιακών Σπουδών» (ΦΕΚ 
4334/12.12.2017). 


Οι εντολές δαπανών του Προγράμματος εκδίδονται 
σύμφωνα με τον εγκεκριμένο προϋπολογισμό με ευθύ¬ 
νη του Διευθυντή του Π.Μ.Σ. Οποιαδήποτε αναμόρφω¬ 
ση του προϋπολογισμού απαιτεί έγκριση της Π.Γ.Σ. της 
Σχολής. Ουσιώδης αναμόρφωση του προϋπολογισμού, 
άνω του +/-20%των βασικών κονδυλίων, ανά κατηγορία 
δαπάνης, απαιτεί έγκριση της Διοικούσας Επιτροπής. 

2. Απολογισμός 

Μετά το κλείσιμο κάθε οικονομικής χρήσης και μέχρι 
τέλους Μάίου του επόμενου έτους, ο Διευθυντής του 
Προγράμματος υποβάλει στην Π.Γ.Σ. προς έγκριση επι¬ 
στημονικό και οικονομικό απολογισμό του Προγράμμα¬ 
τος. Το πρακτικό έγκρισης του επιστημονικού και οικο¬ 
νομικού απολογισμού υποβάλλεται από τη Προσωρινή 
Γενική Συνέλευση της Σχολής στη Διοικούσα Επιτροπή, 
προς έγκριση. Το πρακτικό έγκρισης του οικονομικού 
απολογισμού κοινοποιείται στη συνέχεια στον Ε.Λ.Κ.Ε. 
του ΔΙ.ΠΑ.Ε., ο οποίος συμπεριλαμβάνει το ετήσιο οι¬ 
κονομικό αποτέλεσμα της λειτουργίας του Π.Μ.Σ. στον 
εγκεκριμένο απολογισμό της εκτέλεσηςτου προϋπολο¬ 
γισμού του ΕΛΚΕ, που αποστέλλεται στις 30 Ιουνίου στο 
Υ.Π.Ε.Θ, με ευθύνη του Π.Μ.Ο.Δ.Υ. 

Ο Διευθυντής του προγράμματος συνεπικουρείται από 
τις υπηρεσίες του Ε.Λ.Κ.Ε. του ΔΙ.ΠΑ.Ε. για τη σύνταξη του 
οικονομικού απολογισμού. 

Άρθρο 23 

Διάθεση Εσόδων - Επιλέξιμες Δαπάνες 

Τα έσοδα του προγράμματος διατίθεται για την κάλυ¬ 
ψη των λειτουργικών αναγκών του και τη βελτίωση της 
ποιότητας των μεταπτυχιακών σπουδών που παρέχει. 
Επιλέξιμες είναι καταρχήν οι ακόλουθες δαπάνες: αποζη¬ 
μιώσεις διδασκόντων, διοικητικής υποστήριξης, μετακι¬ 
νήσεων, προμηθειών, υποστήριξης φοιτητών, καθώς και 
διάφορες λειτουργικές δαπάνες και κρατήσεις. Δαπάνες 
που εμφανίζονται στον προϋπολογισμό είναι επιλέξιμες 
εφόσον προβλέπονται ως κατηγορία δαπανών στο ΦΕΚ 
σύστασης του αντίστοιχου μεταπτυχιακού ή έχουν την 
έγκριση της Διοικούσας Επιτροπής και προβλέπονται 
στην υπ'αριθ. 216772/21 Υπουργική απόφαση (ΦΕΚ 
4334/12.12.2017). 

1. Αποζημιώσεις Διδασκόντων 

Στην κατηγορία αυτή περιλαμβάνονται οι αποζημι¬ 
ώσεις των διδασκόντων που είτε είναι μέλη Δ.Ε.Π. του 
ΔΙ.ΠΑ.Ε. είτε είναι εξωτερικοί συνεργάτες, οι αποζημιώ¬ 
σεις των εξωτερικών συνεργατών που προέρχονται από 
Πανεπιστήμια του εξωτερικού, καθώς και αποζημιώσεις 
για την επίβλεψη μεταπτυχιακών εργασιών και διατρι¬ 
βών και τη συγγραφή σημειώσεων. 

Όλες οι πιο πάνω αποζημιώσεις καθορίζονται με από¬ 
φαση της Π.Γ.Σ. της Σχολής και κυμαίνονται στα όρια που 
έχει θέσει η Διοικούσα Επιτροπή. Οι αποζημιώσεις διδα¬ 
σκόντων από Πανεπιστήμια του εξωτερικού δύνανται να 
υπερβαίνουν τα ποσά που ορίζει η Διοικούσα Επιτροπή 
σε εξαιρετικές περιπτώσεις και μετά από επαρκώς αιτι¬ 
ολογημένη πρόταση του Διευθυντή του προγράμματος. 

Για την υπογραφή συμβάσεως συνεργασίας με εξωτε¬ 
ρικούς εκτός του ΔΙ .ΠΑ.Ε. συνεργάτες πρέπει να υποβάλ- 

λονται από τον Διευθυντή του Π.Μ.Σ. στον Ε.Λ.Κ.Ε. του 
ΔΙ.ΠΑ.Ε. η απόφαση της Π.Γ.Σ. της Σχολής και το βιογρα- 
φικό σημείωμα του εξωτερικού συνεργάτη. 

2. Δαπάνες Διοικητικής Υποστήριξης 

Στην κατηγορία αυτή περιλαμβάνονται δαπάνες που 
αφορούν στη γραμματειακή υποστήριξη του προγράμ¬ 
ματος ή την μίσθωση αιθουσών εφόσον υπάρχει εξ απο- 
στάσεως λειτουργία, ή άλλα λοιπά λειτουργικά έξοδα 
(μικροφωνικά, ηλεκτρικά κ.λπ.). 

3. Δαπάνες για Μετακινήσεις 

Προϋποθέσεις κάλυψης δαπανών μετακινήσεων για 
συμμετοχή σε συνέδρια μελών Δ.Ε.Π. του ΔΙ.ΠΑ.Ε. και 
υποψηφίων διδακτόρων είναι η απόφαση της Π.Γ.Σ. της 
Σχολής και η παρουσίαση (ογβΙ ρΓθ5θηΐ3ΐίοπ) ερευνητι¬ 
κού άρθρου ή επιστημονικής ανακοίνωσης. 

Απόφαση της Π.Γ.Σ. που να δικαιολογεί τη σχέση της 
μετακίνησης με το πρόγραμμα απαιτείται και σε κάθε 
άλλη περίπτωση. 

Στις δαπάνες αυτές δύνανται να συμπεριλαμβάνονται 
και τυχόν μετακινήσεις μελών των Εξεταστικών Επιτρο¬ 
πών που οδηγούν στη λήψη Διδακτορικού Διπλώματος. 

4. Δαπάνες για Προμήθειες 

Στην κατηγορία αυτή περιλαμβάνονται δαπάνες για 
αγορές παγίων για τον εξοπλισμό ή την ανανέωση του 
εξοπλισμού και για αγορές αναλωσίμων, για αγορές 
βιβλίων του Π.Μ.Σ., συνδρομές σε βάσεις δεδομένων, 
καθώς και για τη λήψη υπηρεσιών από εξωτερικούς 
προμηθευτές που έχουν σχέση με τη λειτουργία του 
Προγράμματος. 

Όλα τα βιβλία που αγοράζονται μέσω του Π.Μ.Σ. πρέ¬ 
πει να καταλογογραφούνται και να σφραγίζονται από την 
Κεντρική Βιβλιοθήκη του ΔΙ.ΠΑ.Ε. Η διαδικασία της κα- 
ταλογογράφησης γίνεται από την Κεντρική Βιβλιοθήκη 
του ΔΙ.ΠΑ.Ε. στο χώρο όπου είναι δηλωμένα ότι βρίσκο¬ 
νται τα βιβλία. Για το σκοπό αυτό ο Ειδικός Λογαριασμός 
ενημερώνει την Κεντρική Βιβλιοθήκη για τις νέες αγορές 
βιβλίων και το χώρο που βρίσκονται. Εξαιρούνται της 
καταλογογράφησης τα βιβλία που διατίθενται στους 
φοιτητές. 

Για τα βιβλία που δεν φυλάσσονται στην Κεντρική Βι¬ 
βλιοθήκη πρέπει να εξευρίσκεται χώρος για τη φύλαξή 
τους με ευθύνη του Διευθυντή του Προγράμματος. Ο 
δανεισμός των βιβλίων αυτών γίνεται με ευθύνη της 
Γραμματείας του Προγράμματος. Οι φοιτητές του Προ¬ 
γράμματος έχουν προτεραιότητα στο δανεισμό βιβλίων 
που έχουν αποκτηθεί από αυτό. 

5. Δαπάνες για Υποστήριξη Φοιτητών 

Στην κατηγορία αυτή περιλαμβάνονται δαπάνες 
όπως: υποτροφίες και βραβεία φοιτητών, αποζημιώσεις 
φοιτητών για παροχή βοηθητικών υπηρεσιών, δαπάνες 
μετακίνησηςτων φοιτητών για εκπαιδευτικούς λόγους, 
αποζημιώσεις υποψηφίων διδακτόρων για παροχή υπη¬ 
ρεσιών και αποζημιώσεις για μεταδιδακτορική έρευνα. 

Με απόφαση της Διοικούσας Επιτροπής καθορίζονται 
τα κριτήρια και ο αριθμός των φοιτητών που μπορούν 
να τύχουν υποτροφίας ή/και ανταποδοτικής υποτροφί¬ 
ας. Με παρόμοια απόφαση καθορίζονται τα καθήκοντα 
που ανατίθενται ως βοηθητικές υπηρεσίες ή επικουρικό 
έργο. Ενδεικτικά αναφέρονται η επιτήρηση εξετάσεων 


στο μεταπτυχιακό ή σε προπτυχιακό πρόγραμμα σπου¬ 
δών, η διενέργεια φροντιστηριακών ασκήσεων κλπ. Το 
συνολικό ποσό των υποτροφιών καθώς και οι αποζημι¬ 
ώσεις για βοηθητικές υπηρεσίες ή επικουρικό έργο απο- 
φασίζονται από την Π.Γ.Σ. της Σχολής, εντός των ορίων 
που καθορίζει η Διοικούσα Επιτροπή. 

Η διενέργεια μεταδιδακτορικής έρευνας (αντικείμενο, 
διάρκεια κλπ.) αποφασίζεται από την Π.Γ.Σ..Το συνολικό 
ποσό που μπορεί να δοθεί για μεταδιδακτορική έρευνα 
αποφασίζεται από την Π.Γ.Σ., εντός των ορίων που κα¬ 
θορίζει η Διοικούσα Επιτροπή. 

6. Λειτουργικές Δαπάνες 

Στην κατηγορία αυτή περιλαμβάνονται όλες οι λει¬ 
τουργικές δαπάνες του Προγράμματος (π.χ. αγορά 
χαρτιού, φωτοτυπίες, αναλώσιμα Η/Υ, αναλώσιμα φω¬ 
τοτυπικών μηχανημάτων, βιβλία για τις ανάγκεςτων μα¬ 
θημάτων των μεταπτυχιακών φοιτητών, δημοσιεύσεις 
στις εφημερίδες ή/και σε διαδικτυακούς τόπους κ.λ.π.), 
καθώς και οι δαπάνες για την δημοσιότητα/προβολή ή 
για εκδηλώσειςτου Προγράμματος, δαπάνες οργάνωσης 
συνεδρίου και άλλες δαπάνες λειτουργικού χαρακτήρα 
που έχουν άμεση σχέση με το Πρόγραμμα. 

Άρθρο 24 

Διαχείριση εσόδων και εξόδων του Π.Μ.Σ. 

Η διαχείριση των εσόδων και εξόδων του Π.Μ.Σ. γί¬ 
νεται από τον Ειδικό Λογαριασμό Κονδυλίων Έρευνας 
(Ε.Λ.Κ.Ε.), σύμφωνα με τις ισχύουσες διατάξεις. 

Άρθρο 25 

Μεταβατικές Διατάξεις 

1. Μέχρι την αυτοδύναμη λειτουργία του Διεθνούς Πα¬ 
νεπιστημίου της Ελλάδος, η διοίκηση και διαχείριση του 
ασκείται από τη Διοικούσα Επιτροπή αυτού, τα μέλη της 
οποίας ορίζονται με απόφαση του Υπουργού Παιδείας, 
Έρευνας και Θρησκευμάτων. 

2. Οποιοδήποτε θέμα προκύψει στο μέλλον, το οποίο 
δεν καλύπτεται από τον παρόντα Κανονισμό θα αντιμε¬ 
τωπίζεται με αποφάσεις της Διοικούσας Επιτροπής του 
ΔΙ.ΠΑ.Ε., κατόπιν εισήγησης - απόφασης της Προσωρινής 
Γενικής Συνέλευσης της Σχολής. 

3. Από την ισχύ του παρόντος Κανονισμού καταργού- 
νται όλες οι προηγούμενες αποφάσεις της Διοικούσας 
Επιτροπής ή άλλων οργάνων διοίκησηςτου Πανεπιστη¬ 
μίου που αφορούν σχετικά θέματα. 

Άρθρο 26 

Ισχύς του Κανονισμού Λειτουργίας Π.Μ.Σ. 

Ο Κανονισμός του Π.Μ.Σ. «Αειφόρος γεωργία και επι¬ 
χειρήσεις» καταρτίστηκε και εγκρίθηκε με την υπ'αριθ. 
5 απόφαση της Προσωρινής Γενικής Συνέλευσης της 
Σχολής συν. 11/21-03-2018, εγκρίθηκε με τις αποφάσεις 
της Διοικούσας Επιτροπής του ΔΙ.ΠΑ.Ε. συν. 13/30-30- 
2018 και 18/02-07-2018, κοινοποιήθηκε στο Υπουργείο 
Παιδείας, Έρευνας και Θρησκευμάτων, αναρτήθηκε 
στο διαδικτυακό τόπο της Σχολής και θα δημοσιευθεί 
στο Φύλλο Εφημερίδας της Κυβερνήσεως. Η ισχύς του 
παρόντος Κανονισμού ξεκινά από τη δημοσίευσή του 
στην Εφημερίδα της Κυβερνήσεως. 

Παράρτημα Α 

Αναλυτικό Πρόγραμμα Σπουδών (χαρακτηρισμός και 
περιεχόμενο μαθημάτων - διεξαγωγή μαθημάτων) 

Το Πρόγραμμα Σπουδών του Π.Μ.Σ. «Αειφόρος Γεωρ¬ 
γία και Επιχειρήσεις» (Μ5σ ίπ 5υ5ί3ίπ3βΙθ ΑςιπουΙΐυι-θ 
3πό Βυ5ίπθ55 ), περιλαμβάνει 2 εξάμηνα κατά τα οποία 
πραγματοποιείται η διδασκαλία 10 συνολικά μαθημάτων 
(9 υποχρεωτικά και 1 επιλογής) και στη συνέχεια, 1 ή 2 
εξάμηνα που αντιστοιχούν στην εκπόνηση της μεταπτυ¬ 
χιακής διπλωματικής εργασίας, η οποία μπορεί να είναι 
βιβλιογραφική ή ερευνητική, αντίστοιχα. 

Τα μαθήματα και η κατανομή τους ανά εξάμηνο πα¬ 
ρουσιάζονται στον ακόλουθο Πίνακα 1. 


Πίνακας 1. Κατανομή ανά εξάμηνο των μαθημάτων του 
Π.Μ.Σ. «Αειφόρος Γεωργία και Επιχειρήσεις» (5υ5ΐ3ίη301θ 
ΑρπευΙΐυι-θ 3πά Βυ5ίπθ55). 


Α/Α 

ΑΈΞΑΜΗΝΟ 

Πιστωτικές 

Μονάδες 

1 . 

ΤΗθ ΒίοΙθ9ίς3ΐ ΕπνίΓοηπίθπΙ 

6 

2. 

5θίΙ ρΐΌςθ55θ5 

6 

3. 

Μ3Π39θπΐθπΐ 3πά Μ3 γΙ<θϊϊΠ 9 5ΐΓ3ΐθ9ίθ5 

6 

4. 

ΙηΙθ9Γ3ΐθά ϋί5θ35θ Μ3Π39θπΐθΠΐ 

6 

5. 

[ηΐθ9Γ3ΐθά Μ3Π39θπΐθπΙ οί ΑηήΐΌροάί 

6 


Σύνολο Πιστωτικών Μονάδων 

30 

Β' ΕΞΑΜΗΝΟ 


1 . 

ϋ5θ οίΜοάθΓπΤθεήηοΙθ9ί65 ίπ ΟίίΓθΓθπΐ 
Οορ5 

6 

2. 

Μ3Π39θΓηθηΐ οί 5οΜ Κθ5ουι·ςθ5 

6 

3. 

Α 9 Π & Βίο-ΡΐΌάυςΙ Είπ3πεθ 

6 

4. 

ΑρρΙίθά 0υ3πΐίΐ3ΐίν6 ΜθΐΓιοάΞ Γογ 
ϋθ<:ί5ίοη Μ3ΐ<ΪΠ9 

6 

5. 

Μάθημα Επιλογής 

6 


Μαθήματα Επιλογής 



Α9πςυΙΐυΓ3ΐ 3πά Ροοά ΡοΙίςγ 



0ΓθθπΡιου5θ Μ3Π39θπΐθπΙ 



\Λ/3ϊθι· πΐ3Π39θπΐθπΙ 



ΕηίΓθρΓθΠθυΓ5Γιίρ 3ηά Ιηηον3ίίοπ 



ΤΓ30Θ 3Π0 ΜβγΙ<Θ15 



Σύνολο Πιστωτικών Μονάδων 

30 

Γ' ΕΞΑΜΗΝΟ 



Διπλωματική Εργασία (βιβλιογραφική) 

30 

Γ'και ΔΈΞΑΜΗΝΟ 



Διπλωματική Εργασία (ερευνητική) 

60 


Γενικό Σύνολο Πιστωτικών Μονάδων 

90ή 120 


Περιεχόμενο Μαθημάτων 

ΤΙίθ ΒίοΙθ9ίς3ΐ ΕηνίΐΌπιηθηΐ (Το Βιολογικό Περιβάλλον) 
Το μάθημα εστιάζει σε θεμελιώδεις έννοιες της μο¬ 
ντέρνας βιολογίας και προσφέρει μια επισκόπηση της 


ανατομίας και φυσιολογίας των φυτών. Οι φοιτητές θα 
αποκτήσουν γνώσεις που έχουν να κάνουν με τη δομή, 
την αύξηση, την ανάπτυξη, τη θρέψη και την αναπαρα¬ 
γωγή των φυτών, τον τρόπο με τον οποίο το νερό και τα 
θρεπτικά υλικά μεταφέρονται στο εσωτερικό τους καθώς 
και τον τρόπο με τον οποίο τα φυτά αποκρίνονται στα 
εσωτερικά και εξωτερικά ερεθίσματα.Τα ζητήματα αυτά 
θα διδαχθούν με τρόπο που αναδεικνύει τις εγκάρσιες 
έννοιες (εΓ055-ευΐΐίη9 εοπεθρΐ5) όπως είναι η σύνδεση 
της λειτουργίας με τη δομή αλλά και τις πτυχές του επι¬ 
στημονικού αλφαβητισμού που σχετίζονται με τη φύση 
της επιστήμης της βιολογίας. Στις τελευταίες συγκαταλέ¬ 
γονται ο Νεοδαρβινικός/εξελικτικόςτρόπος σκέψης και 
η διπλή φύση της αιτιότητας στα βιολογικά συστήματα. 

5οίΙ ρΓοεθ55θ5 (Εδαφικές διαδικασίες) 

Οι εδαφικές διεργασίες προκύπτουν ως αποτέλεσμα 
των αλληλεπιδράσεων μεταξύ των βιοτικών συνιστω¬ 
σών του εδάφους (εδαφική βιοκοινότητα, ριζικό σύστη¬ 
μα φυτών) και του αβιοτικού περιβάλλοντος (εδαφική 
δομή, ρΗ, θερμοκρασία, υγρασία).Το μάθημα περιλαμ¬ 
βάνει μια εισαγωγή στο αβιοτικό εδαφικό περιβάλλον 
και τις διαδικασίες που αυτό ελέγχει (ιοντοανταλλακτική 
ικανότητα, ικανότητα κατακράτησης και διήθησης του 
νερού κ.λπ.) και συνεχίζει εξετάζοντας την επίδραση που 
ασκεί το σύμπλοκο των αλληλεπιδράσεων μεταξύ των 
εδαφικών οργανισμών και κυρίως των μικροοργανισμών 
στην ποιότητα του εδάφους και την παραγωγικότητα 
των φυτών. Να σημειωθεί ότι το μάθημα εστιάζει στη δι¬ 
αχείριση των αλληλεπιδράσεων (αυτές αποτελούν πολύ 
πρόσφατο ερευνητικό πεδίο στο χώρο της εδαφικής οι¬ 
κολογίας) που μπορούν να διασφαλίσουν υψηλή φυτική 
παραγωγή σε συνδυασμό με καλή εδαφική ποιότητα. 
Τέλος, εξετάζονται οι φυσικές, χημικές και βιολογικές 
παράμετροι που μπορούν να χρησιμοποιηθούν ως δεί¬ 
κτες κατά την διαδικασία αποτίμησης της ποιότητας 
του εδάφους έναντι των εφαρμοζόμενων διαχειριστικών 
πρακτικών. 

Μ3Π39θΐτΐθηΐ 3πά ΜΒΐΨθΐίπρ 5ΐΓ3ΐθ9ΐ65 (Στρατηγικές 
διαχείρισης εταιρειών και προώθησης προϊόντων) 

Η γεωργία και η βιοοικονομία καλείται ολοένα και πε¬ 
ρισσότερο να ερμηνεύει και να ικανοποιεί τις ανάγκες 
και τις απαιτήσεις των σύγχρονων καταναλωτών και 
παραγωγών, εξαιτίας και των αυξανόμενων θεμάτων 
ηθικής και ασφάλειας που προκύπτουν από ορισμένες 
βιοτεχνολογικές εφαρμογές. Η κατανόηση των βασι¬ 
κών αρχών και εργαλείων διοίκησης επιχειρήσεων και 
μάρκετινγκ, αποτελεί τον βασικό στόχο του μαθήμα¬ 
τος. Οι φοιτητές θα αποκτήσουν θεωρητικές γνώσεις και 
πρακτικές δεξιότητες σχετικά με τις επιχειρησιακές και 
στρατηγικές πολιτικές διοίκησης επιχειρήσεων και του 
ολοκληρωμένου μείγματος μάρκετινγκ. Μέσω ακόμη της 
μελέτης περιπτώσεων και σύγχρονων παραδειγμάτων, 
οι φοιτητές θα εφαρμόσουν τις θεωρητικές έννοιες που 
συζητούνται στα πλαίσια του μαθήματος σε πραγματικά 
παραδείγματα από τον τομέα της Βιοοικονομίας και της 
αειφόρου γεωργίας. 

Ιηΐθ9Γ3ΐθά 0Ι5Θ35Θ Μ3Π39θΐπθηΐ (Ολοκληρωμένη δι¬ 
αχείριση ασθενειών) 

Η ολοκληρωμένη διαχείριση των ασθενειών (ΙπΐθςΓΒΐθδ 
Οί5θ35θ Μ3Π39θΐπθηΐ: ΙϋΜ), αν και εφαρμόστηκε στην 
πράξη από την αρχαιότητα, αναγνωρίστηκε ως η πιο 
αποτελεσματική, βιώσιμη και φιλική προς το περιβάλλον 
στρατηγική για τη διαχείριση των ασθενειών των καλλι¬ 
εργειών μόνο κατά τις τελευταίες δεκαετίες. Σκοπός του 
μαθήματος είναι η παροχή γνώσεων για τα συστήματα 
ολοκληρωμένης διαχείρισης με επίκεντρο τις βασικές έν¬ 
νοιες αλλά και την εξέλιξη που παρουσιάζουν οι σχετικές 
πρακτικές με την πάροδο του χρόνου. Σημείο αναφοράς 
για τις έννοιες της ολοκληρωμένης διαχείρισης είναι ο 
πολυδιάστατος χαρακτήρας τους, ο οποίος περιλαμβά¬ 
νει τόσο τους τρόπους αντίστασης των μικροβίων όσο 
και ποικίλες πολιτιστικές, χημικές και βιολογικές παρα¬ 
μέτρους. Τα οφέλη της ολοκληρωμένης διαχείρισης θα 
συζητηθούν ακόμη σε αντιδιαστολή με παραδοσιακές 
μεθόδους καταπολέμησης ασθενειών στα φυτά όπως 
η χρήση των φυτοφαρμάκων. Τέλος, ειδικές μελέτες 
περίπτωσης, συμπεριλαμβανομένων των μυκητιακών, 
βακτηριακών και ιογενών παραγόντων, θα αναλυθούν 
κατά τη διάρκεια του μαθήματος προκειμένου να κατα¬ 
νοηθούν καλύτερα οι εφαρμογές της ολοκληρωμένης 
διαχείρισης ασθενειών στα φυτά. 

Ιηΐθ9Γ3ΐθά Μ3Π39θΐπθηΐ οί ΑηΙΐΓοροά5 (Ολοκληρω¬ 
μένη Διαχείριση Αρθροπόδων) 

Κεντρικοί άξονεςτου μαθήματος είναι οι βασικές αρχές 
της Ολοκληρωμένης Διαχείρισης Αρθροπόδων (πρόλη¬ 
ψη- παρακολούθηση- επέμβαση). Κάθε ένας από αυτούς 
τους βασικούς άξονες θα συζητηθεί σε βάθος και θα ανα¬ 
λυθούν εφαρμογές όπως η βιολογική καταπολέμηση, η 
χημική καταπολέμηση, η μέθοδος παρεμπόδισης σύζευ¬ 
ξης, η τεχνική εξαπόλυσης στείρου εντόμου κ.α. Ιδιαίτε¬ 
ρη βαρύτητα θα δωθεί στην Ολοκληρωμένη Διαχείριση 
της ανάπτυξης ανθεκτικότητας στα φυτοπροστατευτικά 
προϊόντα. Οι φοιτητές θα γνωρίσουν επίσης μια σειρά 
σημαντικών αρθροπόδων-εχθρών των καλλιεργειών 
στη χώρα μας και θα μελετήσουν τα σχετικά προγράμ¬ 
ματα Ολοκληρωμένης Διαχείρισης. Μια ξεχωριστή ενό¬ 
τητα θα αποτελέσει επίσης η ισχύουσα νομοθεσία και 
οι πιστοποιήσεις Ολοκληρωμένης Διαχείρισης. Τέλος, 
θα συζητηθεί ποιό διαφαίνεται να είναι το μέλλον της 
Ολοκληρωμένης Διαχείρισης γενικά, αλλά και στη χώρα 
μας ειδικότερα. 

ΙΙξθ οί ΜοάθΓπΤθςΙτηοΙθ9ίθ5 ίπ ϋίίίθΐ'θηίΟορί (Χρήση 
σύγχρονων τεχνολογιών σε διαφορετικές καλλιέργειες) 

Το μάθημα εστιάζει στις τεχνολογίες που εφαρμό¬ 
ζονται στη γεωργία καθώς η τεχνολογία αποτελεί ένα 
βασικό στοιχείο της αγροτικής παραγωγής και ο τρόπος 
χρήσης της έχει καταστεί όλο και πιο περίπλοκος τα τε¬ 
λευταία χρόνια, μια και η απαίτηση για αύξηση της παρα¬ 
γωγής συνδυάζεται με την απαίτηση για ελαχιστοποίηση 
της περιβαλλοντικής υποβάθμισης. Στόχος του μαθήμα¬ 
τος είναι να παρέχει στους φοιτητές τις απαιτούμενες 
γνώσεις για τον τρόπο χρήσης ενός ευρέος φάσματος 
διαθέσιμων τεχνολογιών συμπεριλαμβανομένων των 
συνθηκών που καθιστούν μια συγκεκριμένη τεχνολογία 
εν δυνάμει εφαρμόσιμη σε μια καλλιέργεια. Τα μειονε¬ 
κτήματα που εμφανίζει η χρήση ορισμένων τεχνολογιών 
καθώς και τα οικονομικά, κοινωνικά και περιβαλλοντι¬ 


κά οφέλη που εμφανίζει η χρήση άλλων περισσότερο 
προηγμένων τεχνολογιών θα αναλυθούν και θα συζη¬ 
τηθούν. Οι φοιτητές αναμένεται ακόμη να αποκτήσουν 
μια πιο εμπεριστατωμένη και ολιστική κατανόηση των 
συστημάτων παραγωγής καλλιεργειών καθώς ένας από 
τους άξονες αναφοράς του μαθήματος είναι η γεωργία 
ακρίβειας. Αυτή είναι ένα νέο σύστημα αγροτικής δια¬ 
χείρισης που λαμβάνει υπόψη μια ποικιλομορφία παρα¬ 
μέτρων όπως η γονιμότητα του εδάφους, η λίπανση, η 
άρδευση, η χρήση εντομοκτόνων και φυτοφαρμάκων 
κ.ο.κ., προκειμένου να βελτιστοποιηθούν οι εισροές σε 
μια καλλιέργεια ή να μεγιστοποιηθεί η απόδοση μιας 
καλλιέργειας για δεδομένες εισροές. 

Μ3Π39ΘΙΎΙΘΠΪ οί 5οϊI Γθ5ουτςθ5 (Διαχείριση εδαφικών 
πόρων) 

Στόχος του μαθήματος είναι η παροχή εξειδικευμένης 
γνώσης στους φοιτητές, αναφορικά με τις βασικές αρχές 
και την αξία χρήσης βιοδιεγερτών και βιολιπασμάτων 
για την καταπολέμηση βιοτικών και αβιοτικών μορφών 
καταπόνησης των καλλιεργειών, την αύξηση της γονι¬ 
μότητας του εδάφους και κατ' επέκταση της παραγωγι¬ 
κότητας, με ταυτόχρονη μείωση των χημικών εισροών, 
στα πλαίσια της αειφόρου γεωργίας. Οι διαλέξεις επικε¬ 
ντρώνονται στη χρήση οργανικών ουσιών (φουλβικά 
και χουμικά οξέα, εκχυλίσματα μακροφυκών) αλλά και 
σε κατηγορίες μικροοργανισμών (μυκορριζικοί μύκη¬ 
τες, βακτήρια προώθησης φυτικής αύξησης, ενδοφυτικά 
βακτήρια) οι οποίες όταν εφαρμόζονται ή εντοπίζονται 
στην περιοχή της ριζόσφαιραςτων φυτών συμβάλλουν 
δραστικά την φυτική αύξηση, α) μέσω άμεσης επίδρα¬ 
σης στη φυσιολογία του φυτού (αυξημένη φυτρωτική 
ικανότητα σπόρων, αύξηση μήκους ρίζας και βλαστού), 
β) μέσω αύξησης της αντοχής των φυτών απέναντι στις 
περιβαλλοντικού τύπου καταπονήσεις (αλατότητα, χα¬ 
μηλές συγκεντρώσεις θρεπτικών στοιχείων στο έδαφος 
ξηρασία) καιγ) μέσω καταπολέμησης φυτοπαθογόνων 
οργανισμών του εδάφους όπως μύκητες, βακτήρια, ιοί. 
Στα πλαίσια των διαλέξεων οι φοιτητές θα έχουν την 
ευκαιρία να συζητήσουν και να εργαστούν πάνω σε 
σύγχρονες μελέτες από όλους τους παραπάνω τομείς. 

Α 91 Ί 9 ΐτά Βίο-ΡΐΌάυςΐ Ρίπ3πςθ (Χρηματοοικονομικά 
Αγροτικών και Βιολογικών Προϊόντων) 

Ο σκοπός του μαθήματος είναι να εισαγάγει τους φοι¬ 
τητές στις θεμελιώδεις αρχές της σύγχρονης οικονομικής 
θεωρίας, σε γενικές αρχές της οικονομικής διαχείρισης 
και σε διαστάσεις της οργανωτικής νοοτροπίας που 
συνδέονται με οικονομικές γνώσεις και διαδικασίες. Οι 
φοιτητές θα αποκτήσουν ακόμη τα εργαλεία για τη λήψη 
οικονομικών αποφάσεων στον αγροτικό τομέα και στον 
τομέα της Βιοοικονομίας.Το μάθημα συνδυάζειτη θεω¬ 
ρία και την πρακτική δίνοντας βαρύτητα στα καθημερινά 
πρακτικά προβλήματα που αντιμετωπίζουν τα στελέχη 
των επιχειρήσεων παραγωγής προϊόντων και υπηρεσιών 
αγροτοβιοτεχνολογικής προέλευσης. 

ΑρρΙίθά 0υ3Πΐίΐ3ΐ:ίνθ Μθΐήοά5 Εογ Οθς^ίοη Μ3ΐ<ίη9 
(Εφαρμοσμένες Ποσοτικές Μέθοδοι για τη Λήψη Απο¬ 
φάσεων) 

Το μάθημα παρέχει στους φοιτητές βασικές γνώσεις 
που είναι απαραίτητες για τον χειρισμό και την ερμηνεία 

οικονομικών δεδομένων στο πλαίσιο της επίλυσης προ¬ 
βλημάτων και της ορθής λήψης αποφάσεων. Οι φοιτητές 
θα μάθουν τις βασικές στατιστικές και οικονομετρικές 
τεχνικές για την ανάλυση και ερμηνεία δεδομένων καθώς 
και τεχνικές αριστοποίησης που έχουν να κάνουν με τη 
λήψη αποφάσεων. Η λήψη αποφάσεων θα μελετηθεί 
ακόμη σε συνθήκες αβεβαιότητας και ρίσκου αλλά και 
σε συνθήκες που μεταβάλλονται δυναμικά στο πέρα¬ 
σμα του χρόνου και καθιστούν αναγκαία τη δυνατότητα 
πρόβλεψης. Ολα τα παραπάνω θα διδαχθούν μέσα από 
μελέτες περίπτωσης που αναφέρονται σε επιχειρήσεις 
του αγροδιατροφικού τομέα. 

Α^ώυΙίυι-Βΐ 3πά Ροοά ΡοΙίεγ (Αγροτοδιατροφική Πο¬ 
λιτική) 

Ένα βασικό στοιχείο της ανάλυσης όταν προσπαθεί 
κανείς να προσεγγίσει ζητήματα αγροτοδιατροφικής 
πολιτικής είναι τα αποτελέσματα των μέτρων πολιτικής 
στις βραχυπρόθεσμες και μακροπρόθεσμες διαχειρι¬ 
στικές αποφάσεις των επιχειρηματιών. Το επίπεδο πα¬ 
ρέμβασης των δημόσιων αρχών σε περιφερειακό, εθνι¬ 
κό και διεθνές επίπεδο είναι υψηλό. Αυτές οι πολιτικές 
παρεμβάσεις λαμβάνουν τη μορφή επιβολής κανονι¬ 
στικών ρυθμίσεων και παροχής κινήτρων και πολλές 
φορές φορές συνάδουν με κοινωνικά αιτήματα όπως 
η περιβαλλοντική ευαισθητοποίηση. Η λογική αυτών 
των παρεμβάσεων μπορεί να διαφέρει ανάλογα με τις 
συνθήκες αλλά ένα κοινό στοιχείο σε όλες τις περιπτώ¬ 
σεις είναι η αυξανόμενη σημασία που έχουν αποκτήσει 
τα περιβαλλοντικά ζητήματα στη «νομιμοποίηση» της 
δημόσιας παρέμβασης σε τομείς όπως είναι η γεωργία 
και η τεχνολογία τροφίμων. 

Κατά τη διάρκεια του μαθήματος θα παρουσιαστεί η 
σταδιακή ενσωμάτωση των περιβαλλοντικών ανησυχιών 
στην Κοινή Γεωργική Πολιτική, την Πολιτική Αγροτικής 
Ανάπτυξης και την Πολιτική για τα τρόφιμα. Θα αναπτυ¬ 
χθούν θέματα σχετικά με τη διαδικασία λήψης αποφά¬ 
σεων, την εφαρμογή των αποφάσεων αυτών καθώς και 
την αποτίμησή τους με βάση τα αποτελέσματα στα οποία 
έχουν οδηγήσει. Τέλος, θα παρουσιαστούν συγκεκρι¬ 
μένες μελέτες περίπτωσης σχετικά με μέτρα πολιτικής 
που αφορούν την προστασία της βιοποικιλότητας, των 
φυσικών πόρων και του τοπίου. 

0ΓθθηΓιου5θ ΜθΠΒςθίτίθηΐ (Διαχείριση θερμοκηπίων) 

Στόχος του μαθήματος είναι η εξοικείωση των φοιτη¬ 
τών με το σχεδίασμά, την κατασκευή και τη λειτουργία 
των θερμοκηπιακών μονάδων. Οι παρεχόμενες γνώ¬ 
σεις αναφέρονται σε ένα ευρύ σύνολο θεμάτων όπως 
είναι τα κριτήρια που επιδρούν στη λήψη απόφασης 
για την εγκατάσταση ενός θερμοκηπίου, τα επιμέρους 
βήματα σχεδιασμού και κατασκευής του, ο τρόπος 
και τα υλικά κατασκευής του στο πλαίσιο πάντοτε των 
προδιαγραφών που θέτουν τα καλλιεργούμενα φυτά 
και η περιοχή εγκατάστασης του θερμοκηπίου, τα βα¬ 
σικά και κρίσιμα χαρακτηριστικά των συστημάτων 
θέρμανσης, αερισμού, δροσισμού και άρδευσης, η 
βελτιστοποίηση των συστημάτων αυτών και ο τρόπος 
με τον οποίο αυτή επιτυγχάνεται και τέλος ο απαιτού- 
μενος αυτοματισμός και τα ζητήματα που εγείρει η 
χρήση και ο έλεγχός του. 


\Λ/ 3ϊθγ Μ3Π39θΐτΐθηΐ (Διαχείριση νερού) 

Στόχος του μαθήματος είναι η παροχή γνώσεων που 
αφορούν στην ολοκληρωμένη προσέγγιση της άρδευ¬ 
σης των καλλιεργειών. Στις γνώσεις αυτές περιλαμβά¬ 
νονται οι γενικές αρχές των αρδεύσεων, μεθοδολογίες 
και τεχνικές για τον υπολογισμό των αναγκών των καλ¬ 
λιεργειών σε νερό καθώς και τα πλεονεκτήματα/μειονε- 
κτήματα των διαφορετικών αρδευτικών συστημάτων. 
Ιδιαίτερη έμφαση δίνεται στις συγκεκριμένες υδατικές 
απαιτήσεις ομάδων καλλιεργειών, στην αντοχή τους 
στην ξηρασία και στην αλατότητα και στην επιλογή 
των κατάλληλων αρδευτικών συστημάτων. Διδάσκο¬ 
νται ακόμη αρδευτικές πρακτικές που διασφαλίζουν την 
ορθολογική διαχείριση του νερού και την προστασία 
και αξιοποίηση των υδατικών πόρων και συζητούνται 
μοντέλα προσομοίωσης που μπορούν να χρησιμοποι¬ 
ηθούν για την αξιολόγηση και εκπόνηση διαφορετικών 
σεναρίων άρδευσης. 

ΕηΐΓθρΓθΠθυΓ5ΐτίρ 3ΐτά ΙππονΒΐίοπ (Επιχειρηματικότητα 
και Καινοτομία) 

Στόχος του μαθήματος είναι η παροχή γνώσεων σχε¬ 
τικά με τη σύλληψη, το σχεδίασμά, την οργάνωση και τη 
διαχείριση νέων επιχειρήσεων. Το μάθημα θα εισαγάγει 
τους μαθητές σε έννοιες και αρχές που είναι θεμελιώδεις 
για την ανάπτυξη επιχειρηματικής νοοτροπίας και θα 
παράσχει δεξιότητες που είναι απαραίτητες για την ανα¬ 
γνώριση επιχειρηματικών ευκαιριών και τη δημιουργία 
νέων επιχειρήσεων με δυνατότητες οικονομικής ανάπτυ¬ 
ξης και χρηματοδότησης. Να σημειωθεί ότι το μάθημα 
έχει σχεδιαστεί για να συμπληρώσει την εκπαίδευση 
των φοιτητών σε θέματα Αγροτικής Οικονομίας και Βι- 
οοικονομίας με γνώμονα το ρόλο της καινοτομίας στην 
ανάπτυξη της αγροτοδιατροφικής επιχειρηματικότητας. 

Τγ30θ 3ΐτά ΜβγΚθϊβ (Εμπόριο και Αγορές) 

Σκοπός του μαθήματος είναι να παρέχει στους φοιτη¬ 
τές τα απαραίτητα αναλυτικά εργαλεία για να κατανοούν 
τις εμπορικές ροές και την επίδραση των εμπορικών πο¬ 
λιτικών στις εισαγωγές και εξαγωγές αγροτοδιατροφικών 
προϊόντων. Αυτά τα αναλυτικά εργαλεία ανήκουν στην 
ανάλυση μερικής ισορροπίας και θα βοηθήσουν τους 
φοιτητές να κατανοήσουν τον ρόλο των τιμών στον κα¬ 
θορισμό της κατεύθυνσης των εμπορικών ροών (εισαγω¬ 
γές ή εξαγωγές), τις επιπτώσεις των συνθηκών εγχώριας 
ζήτησης και προσφοράς στη εμπορική κατάσταση των 
χωρών, καθώς και τα μέτρα πολιτικής που μπορούν να 
χρησιμοποιήσουν οι χώρες για να βελτιώσουν την εμπο¬ 
ρική τους θέση. 

Με τα παρεχόμενα αναλυτικά εργαλεία, οι φοιτητές θα 
είναι σε θέση να αναλύουν σε βάθος μελέτες περίπτωσης 
ροής εμπορευμάτων ανάμεσα σε μικρές ή μεγάλες χώ¬ 
ρες στη διεθνή αγορά και να αποτιμούν τις συνέπειες που 
μπορεί να έχουν οι αλλαγές στις εμπορικές πολιτικές. Ως 
εκ τούτου, θα είναι σε θέση να αξιολογούν το εμπορικό 
δυναμικό των αγορών στο πλαίσιο εναλλακτικών σεναρί¬ 
ων πολιτικής και να αναλύουν τις οικονομικές συνέπειες 
που προκύπτουν. 

Μέθοδοι Διεξαγωγής Μαθημάτων 

Το Διεθνές Πανεπιστήμιο της Ελλάδος προσφέρει το 
μεταπτυχιακό πρόγραμμα «Αειφόρος Γεωργία και Επιχει- 

ρήσεις» με τη μορφή της εξ αποστάσεως εκπαίδευσης, 
κάνοντας χρήση των πιο προηγμένων τεχνολογιών και 
των πιο σύγχρονων μοντέλων διδασκαλίας και μάθησης. 

Η εξ αποστάσεως εκπαίδευση απελευθερώνει τους 
σπουδαστές από χωρικούς και χρονικούς περιορισμούς 
και διαθέτει πολλά πλεονεκτήματα σε σχέση με τη διά 
ζώσης εκπαίδευση, όπως η ενίσχυση της μαθησιακής 
αυτονομίας του εκπαιδευόμενου και η ευελιξία για όσους 
έχουν ακανόνιστο πρόγραμμα εργασίας. 

Ο εκπαιδευτικός σχεδιασμός συνδυάζει την παροχή 
γνώσης με την κατάρτιση και προσφέρει μαθητο-κεντρι- 
κά ηλεκτρονικά περιβάλλοντα που αποβλέπουν στην 
ανάπτυξη μαθησιακών δεξιοτήτων του 21ου αιώνα. Οι 
δεξιότητες αυτές ζητούνται στην αγορά εργασίας σε 
εθνικό και διεθνές επίπεδο, συμβάλλουν στη δημιουργία 
ενός ισχυρού επαγγελματικού προφίλ και προσδιορίζο¬ 
νται ως ακολούθως: 

- Προσαρμοσιμότητα: Η διδακτική έμφαση που δίνεται 
στην εφαρμογή βασικής επιστημονικής γνώσης αλλά και 
γνώσης που βρίσκεται στην αιχμή της επιστημονικής 
έρευνας αναμένεται να ενισχύσει την ικανότητα προ¬ 
σαρμογής των εκπαιδευόμενων στις νέες και συνεχώς 
μεταβαλλόμενες εργασιακές συνθήκες. 

- Πολύπλοκες επικοινωνιακές/ κοινωνικές δεξιότητες: 
Οι ηλεκτρονικοί πόροι που χρησιμοποιούνται για την δι¬ 
εξαγωγή των προγραμμάτων προσφέρουν δυνατότητες 
πολυμεσικής επικοινωνίας και συνεργατικής μάθησης 
και ενισχύουν την ικανότητά των εκπαιδευόμενων να 
επεξεργάζονται, να ερμηνεύουν και να παρουσιάζουν 
αποτελεσματικά σε ομάδες, ρηματικές ή εικονικές μορ¬ 
φές πληροφορίας, μικρής ή μεγάλης πολυπλοκότητας. 

- Επίλυση προβλημάτων: Η επίλυση προβλημάτων 
χρησιμοποιείται ως τεχνική διδασκαλίας και αναπτύσσει 
την ικανότητα των εκπαιδευόμενων να επεξεργάζονται 
ένα εύρος πληροφοριών, να αναγνωρίζουν πρότυπα, να 
φτάνουν σε διάγνωση και επίλυση των προβλημάτων και 
να οδηγούνται στη λήψη αποφάσεων. 

- Αυτο-διαχείριση/Αυτο-ανάπτυξη: Ο σχεδιασμός της 
διδασκαλίας και η παραγωγή του εκπαιδευτικού υλικού 
ενσωματώνουν τη σύγχρονη μαθησιακή μετάβαση από 
το «τι» μαθαίνω στο «πως» μαθαίνω. Με τον τρόπο αυτό 
οι εκπαιδευόμενοι αναμένεται να αποκτήσουν ενεργητι¬ 
κή επίγνωση της μάθησής τους και να αναπτύξουν την 
αυτονομία τους. 

- Ολιστική σκέψη: Η χρήση εννοιολογικών χαρτών, 
εγκάρσιων (ςΓοεε-ςυΐΐίηρ) εννοιών και ενοποιητικών ει¬ 
κόνων κατά τη διδασκαλία διευκολύνει την εποπτεία του 
διδασκόμενου υλικού και οδηγεί τους εκπαιδευόμενους 
στην ανάπτυξη της οπτικής της «μεγάλης εικόνας». 

Ο εκπαιδευτικός σχεδιασμός χρησιμοποιεί ακόμη προ¬ 
ηγμένες τεχνολογίες ηλεκτρονικής μάθησης και μοντέ¬ 
λα εξ αποστάσεως εκπαίδευσης τα οποία συνδυάζουν 
εποικοδομητικές θεωρίες μάθησης με σύγχρονες και 
ασύγχρονες μορφές εκπαίδευσης. 

Οι σύγχρονες μορφές εκπαίδευσης περιλαμβάνουν 
προκαθορισμένες ζωντανές τηλεδιασκέψεις μεταξύ εκ¬ 
παιδευτή και εκπαιδευομένων μέσω της χρήσης κατάλ¬ 
ληλων λογισμικών όπως είναι το ΖΟΟΜ. Ανάλογα με τις 
διδακτικές ανάγκες μπορεί να υπάρξουν και επιπρόσθε¬ 


τες τηλεδιασκέψεις πέρα από τις προκαθορισμένες όπου 
θα γίνονται παρουσιάσεις εργασιών, θα αντιμετωπίζο¬ 
νται τα προβλήματα μάθησης των εκπαιδευόμενων κ.λ.π. 

Οι εκπαιδευόμενοι μπορούν να συμμετάσχουν στις τη¬ 
λεδιασκέψεις από τον τόπο που επιλέγουν κάθε φορά ή 
να παρευρεθούν στην άρτια εξοπλισμένη από τεχνολο¬ 
γικής πλευράς αίθουσα τηλεδιασκέψεων του Διεθνούς 
Πανεπιστημίου της Ελλάδος (ΔΙΠΑΕ) και να παρακολου¬ 
θήσουν την τηλεδιάσκεψη διά ζώσης. Κατά τη διάρκεια 
των τηλεδιασκέψεων, ο καθηγητής διδάσκει ζωντανά το 
αντικείμενο προς διδασκαλία κάνοντας χρήση προηγμέ¬ 
νων τεχνολογικών πόρων, οι οποίοι περιλαμβάνουν (α) 
τη δυνατότητα επικοινωνίας όλων των εκπαιδευόμενων 
μεταξύ τους και με τον εκπαιδευτή μέσω εικόνας, ήχου 
και γραπτού μηνύματος (εΐΐθΐ) (β) τη δυνατότητα αξιοποί¬ 
ησης κατά τη διάρκεια της τηλεδιάσκεψης πολυμεσικού 
εκπαιδευτικού υλικού (διαφάνειες ΡοννθΓΡοίηΐ, εικόνες, 
νίάθο και ιστοσελίδες) από όλους τους συμμετέχοντες 
και (γ) τη δυνατότητα επιλογής τεχνικών και μεθόδων 
εποικοδομητικής διδασκαλίας όπως η ομαδοσυνεργατι- 
κή μάθηση (διαχωρισμός των εκπαιδευόμενων σε ομάδες 
εργασίας) και η διαμορφωτική αξιολόγηση (χρήση δια¬ 
γνωστικών ερωτήσεων που ανιχνεύουν και καταγράφουν 
στατιστικά τις αντιλήψεις των εκπαιδευόμενων). 

Η ασύγχρονη μορφή εκπαίδευσης πραγματοποιείται 
μέσω πλατφόρμας τηλεκπαίδευσης. Η πλατφόρμα περι¬ 
λαμβάνει σε οπ-Ιιπθ και ψηφιακή μορφή εκπαιδευτικό 
και υποστηρικτικό υλικό για καθεμιά από τις θεματικές 
ενότητες του κάθε μαθήματος. Το υλικό αυτό μπορεί 
να είναι πολυμεσικό (άρθρα δημοσιευμένα σε διεθνή 
επιστημονικά περιοδικά και άλλα επιστημονικά κείμε¬ 
να, βίντεο, διαφάνειες ΡοννθΓΡοίηΐ) και περιλαμβάνει σε 
ψηφιακή μορφή τις τηλεδιασκέψεις. Κύριο μέλημά μας 
ως προς το περιεχόμενο του υλικού είναι η: 

- Αυθεντικότητα. Το εκπαιδευτικό υλικό προέρχεται σε 
μεγάλο βαθμό από διεθνώς αναγνωρισμένες ερευνητι¬ 
κές δραστηριότητες των διδασκόντων. 

- Αρτιότητα. Η επιλογή των διδασκόντων πραγματο¬ 
ποιείται στη βάση αυστηρών ακαδημαϊκών κριτηρίων 
και το υλικό είναι ενήμερο των νεότερων επιστημονικών 
και τεχνολογικών εξελίξεων. 

- Συνέπεια με σύγχρονες θεωρίες μάθησης. Γνώμονας 
για την παραγωγή του υλικού είναι τα εποικοδομητικά 
μοντέλα μάθησης και οι διαφορετικές πτυχές του επι¬ 
στημονικού αλφαβητισμού όπως η δηλωτική γνώση 
(γνώση σχετική με επιστημονικές έννοιες, θεωρίες και 
μοντέλα) και η διαδικαστική γνώση (γνώση σχετική με 
τις επιστημονικές μεθόδους). 

Ο σχεδιασμός της πλατφόρμας τηλεκπαίδευσης βα¬ 
σίζεται σε κριτήρια που στη διεθνή βιβλιογραφία θε¬ 
ωρούνται σημαντικά για την ικανοποίηση των επιμορ- 
φούμενων σε μαθησιακά περιβάλλοντα ηλεκτρονικής 
εκπαίδευσης (θ-ΙθθΓηίηςι) και την εξασφάλιση ποιοτικών 
προγραμμάτων εξ'αποστάσεως εκπαίδευσης. Τα κριτή¬ 
ρια αυτά είναι: 

-Τεχνολογική αρτιότητα. Η πλατφόρμα τηλεκπαίδευ¬ 
σης προσφέρει πολλές, ποικίλες και φιλικές στο χρήστη 
δυνατότητες μάθησης, συμπεριλαμβανομένων των δι- 
αδραστικών συνθηκών. 

- Εξοικείωση των επιμορφούμενων με τα ηλεκτρονικά 
μαθησιακά περιβάλλοντα. Ο κάθε επιμορφούμενος έχει 
τη δυνατότητα να έχει εξατομικευμένη πρόσβαση σε ένα 
εύρος εύκολα διακριτών και απομειωμένης πολυπλο- 
κότητας ηλεκτρονικών υπηρεσιών από οποιονδήποτε 
ηλεκτρονικό μέσο επιθυμεί (Η/Υ. ώόΐθΐ, ειτίθΐ-ΐρΐΊοηθ). Οι 
υπηρεσίες αυτές προσφέρονται σε υψηλές διαδικτυακές 
ταχύτητες. 

-Ταχεία, άμεση και πολύπλευρη επικοινωνία.Το ειδικά 
σχεδιασμένο ίοΓυιη της πλατφόρμας σε συνδυασμό με 
υποστηρικτικές μορφές επικοινωνίας, όπως ατομικές 
διευθύνσεις ηλεκτρονικού ταχυδρομείου (θιγιθΝ), τις 
οποίες οι επιμορφούμενοι αποκτούν πριν την έναρξη του 
σεμιναρίου, επιτρέπει την απευθείας και απρόσκοπτη 
επικοινωνία των επιμορφούμενων τόσο μεταξύ τους όσο 
και με τους διδάσκοντες. Κύριο μέλημά μας εδώ είναι η 
έγκαιρη και αποτελεσματική απόκριση των διδασκόντων 
στα ερωτήματα και αιτήματα των επιμορφούμενων. 

- Αυτεπάρκεια των επιμορφούμενων. Ο τρόπος με τον 
οποίο έχει σχεδιαστεί η πλατφόρμα έχει ως στόχο να 
ενισχύσει τη δυνατότητά των επιμορφούμενων να ορ¬ 
γανώνουν και να εκτελούν μια σειρά ενεργειών για την 
αποτελεσματική επίτευξη των οη-Ιίηθ μαθησιακών δρα¬ 
στηριοτήτων. Πέρα από τον τρόπο που οργανώνεται το 
εκπαιδευτικό υλικό αλλά και τη διευκόλυνση της μελέτης 
του σε χρόνο και τόπο που επιλέγει ο εκπαιδευόμενος, 
παρέχεται η δυνατότητα οργάνωσης και κατάλληλης 
αξιοποίησης του μαθησιακού χρόνου με τη χρήση του 
ακαδημαϊκού ημερολογίου και του ειδικού χώρου για 
νέα και ανακοινώσεις. 

- Εξατομίκευση της μάθησης. Το αναρτημένο εκπαι¬ 
δευτικό και υποστηρικτικό υλικό είναι διαθέσιμο για 
τοπική αποθήκευση και εκτύπωση προκειμένου να ικα¬ 
νοποιηθούν οι διαφορετικές μαθησιακές ανάγκες και 
προτιμήσεις των συμμετεχόντων. Μέσω της πλατφόρμας 
τηλεκπαίδευσηςπροσφέρεται ακόμη, η δυνατότητα της 
εύκολης και ταχείας αποστολής εργασιών (αρχείων) προς 
αξιολόγηση από την πλευρά των επιμορφούμενων αλλά 
και η δυνατότητα από την πλευρά των διδασκόντων της 
αποστολής εξατομικευμένων σχολίων και παρατηρήσε¬ 
ων στους/στις επιμορφούμενους/νες. Παράλληλα, παρέ¬ 
χεται η δυνατότητα παρακολούθησης της προόδου των 
επιμορφούμενων τόσο από τους/τις ίδιους/ίδιες, όσο και 
από τους διδάσκοντες. 

Η μάθηση των εκπαιδευόμενων υπόκειται σε διαδικα¬ 
σίες αξιολόγησης, οι οποίες περιλαμβάνουν τη: 

Διαμορφωτική αξιολόγηση. Ενημερώνει τους διδά¬ 
σκοντες για τον τρόπο που οι εκπαιδευόμενοι αφομοι¬ 
ώνουν τη γνώση και ανατροφοδοτεί τη διδασκαλία προς 
όφελος των εκπαιδευόμενων. Πραγματοποιείται κατά τη 
διάρκεια της τηλεδιάσκεψης και μπορεί να περιγράφει 
ως αξιολόγηση για μάθηση και όχι ως αξιολόγηση για την 
αξιολόγηση. Μπορεί ακόμη να πραγματοποιηθεί κατά 
τη διάρκεια διεξαγωγής του κάθε μαθήματος και περι¬ 
λαμβάνει την εκπόνηση εξατομικευμένων ή ομαδικών 
εργασιών καθώς και τη συμπλήρωση φύλλων εργασίας, 
τα οποία περιέχουν ποικίλα εργαλεία διάγνωσης της μα¬ 
θησιακής προόδου των εκπαιδευόμενων. 


Αθροιστική αξιολόγηση. Αποτιμά σε εξατομικευμέ- 
νο και συλλογικό επίπεδο το βαθμό εκπλήρωσης των 
διδακτικών στόχων. Πραγματοποιείται στο τέλος των 
μαθημάτων του κάθε εξαμήνου με εξετάσεις. 

Παράρτημα Β 

ΚΑΝΟΝΙΣΜΟΣ ΧΟΡΗΓΗΣΗΣ ΥΠΟΤΡΟΦΙΩΝ - 

ΜΕΙΩΣΕΩΝ ΟΙΚΟΝΟΜΙΚΗΣ ΣΥΜΜΕΤΟΧΗΣ 

Η διάταξη του άρθρου 54 παρ. 1 & 2 του ν. 4009/2011, 
ορίζει ότι: «Τα ιδρύματα χορηγούν σε φοιτητές τους βρα¬ 
βεία και υποτροφίες, με κριτήριο την επίδοσή τους στις 
σπουδές και την ατομική ή την οικογενειακή οικονομική 
τους κατάσταση. Οι ειδικότεροι όροι καθορίζονται από 
τον Οργανισμό του ιδρύματος. Σε φοιτητές πρώτου και 
δεύτερου κύκλου σπουδών μπορούν να παρέχονται 
από τα ιδρύματα στα οποία φοιτούν, ανταποδοτικές 
υποτροφίες με υποχρέωση, εκ μέρους των φοιτητών, 
να προσφέρουν εργασία με μερική απασχόληση, μέχρι 
σαράντα ώρες σε υπηρεσίες του ιδρύματος». 

ΧΟΡΗΓΗΣΗ ΥΠΟΤΡΟΦΙΩΝ 

1. ΥΠΟΤΡΟΦΙΕΣ (με τη μορφή μερικής ή/και ολικής 
απαλλαγής από την υποχρέωση καταβολής διδάκτρων) 

Για τη χορήγηση υποτροφίας σε Μεταπτυχιακό Φοι¬ 
τητή (στο εξής: ΜΦ) που έχει επιλεγεί σύμφωνα με τα 
κριτήρια επιλογής για την παρακολούθηση Π.Μ.Σ. του 
Διεθνούς Πανεπιστημίου της Ελλάδος, αρμόδια για τη 
λήψη απόφασης είναι η Προσωρινή Γενική Συνέλευση 
(Π.Γ.Σ.), κατόπιν πρότασης του Διευθυντή του Π.Μ.Σ.. 

Μετά το πέρας κάθε εκπαιδευτικής περιόδου (ϊθπτι) 
σπουδών δύνανται να χορηγούνται υποτροφίες σε αριθ¬ 
μό ΜΦ, με την προϋπόθεση ότι δεν λαμβάνουν υποτρο¬ 
φία από άλλο δημόσιο φορέα (λ.χ. ΙΚΥ). 

Για τη χορήγηση υποτροφιών λαμβάνονται υπόψη τα 
παρακάτω κριτήρια: 

• Η βαθμολογία του ΜΦ στα μαθήματα της προηγού¬ 
μενης εκπαιδευτικής περιόδου. 

■ Η τυχόν ερευνητική δραστηριότητα και δημοσιευ¬ 
μένο έργο 

■ Η τυχόν διακεκριμένη επαγγελματική του δραστη¬ 
ριότητα. 

■ Η συνολική εικόνα του κατά τη διαδικασία της συ¬ 
νέντευξης ή της αξιολόγησης της αίτησής του πριν την 
επιλογή του. 

• Το σύνολο του ατομικού ή/και οικογενειακού του 
εισοδήματος. 

• Οι στρατηγικοί στόχοι του Ιδρύματος. 

Ειδικότερα, για την πρώτη εκπαιδευτική περίοδο 

(ϊθπτι) φοίτησης στο Π.Μ.Σ., οι αντίστοιχες υποτροφίες 
χορηγούνται λαμβάνοντας υπόψη και τα εξής επιπλέον 
κριτήρια: 

• Βαθμό πτυχίου - διπλώματος πρώτου κύκλου σπου¬ 
δών 

• Βαθμολογία συναφών μαθημάτων με το/α γνωστι- 
κό/ά αντικείμενο/α του Π.Μ.Σ. 

Σε κάθε περίπτωση το ποσό που διατίθεται για τις πα¬ 
ραπάνω χορηγούμενες υποτροφίες δεν θα πρέπει να 
υπερβαίνει το 10% των εσόδων από τα καταβληθέντα 
δίδακτρα κάθε κύκλου Π.Μ.Σ.. 

Για όλες τις παραπάνω διαδικασίες η Π.Γ.Σ. αποφασίζει 
κατά την ελεύθερη κρίση της την παροχή ή όχι υποτροφί¬ 
ας, λαμβάνοντας υπόψη την αξιολόγηση των υποψηφίων 
ΜΦ και την εισήγηση του Διευθυντή του Π.Μ.Σ., αφού 
εξετάσει και όλες τις παραμέτρους επί του συνόλου των 
υποψηφίων. Η Π.Γ.Σ. διατηρεί το δικαίωμα, να απορρίψει 
οποιαδήποτε αίτηση, ακόμη και αν αυτή πληροί τις ανω¬ 
τέρω προϋποθέσεις. Η Π.Γ.Σ. δεν είναι υποχρεωμένη να 
αιτιολογεί την απόφασή της είτε για την απόρριψη είτε 
για την αποδοχή της αίτησης. 

2. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

Οι υποψήφιοι, που δικαιούνται υποτροφίας, καλού¬ 
νται εγγράφως με βάση την απόλυτη βαθμολογική σειρά 
επίδοσης να υποβάλουν στη Γραμματεία της Σχολής -σε 
εύλογη προθεσμία- τα εξής δικαιολογητικά: 

ί. Αίτηση- Υπεύθυνη Δήλωση 

ϋ. Εκκαθαριστικό σημείωμα της αρμόδιας Οικονομικής 
Εφορίας, δηλ. πρωτότυπο ή επικυρωμένο φωτοαντίγρα¬ 
φο για το προσωπικό καθαρό φορολογητέο εισόδημα 
του ΜΦ καθώς και των γονέων του, του προηγούμενου 
έτους από το έτος καταβολής της υποτροφίας ή βεβαί¬ 
ωση ότι δεν υποχρεούνται σε υποβολή φορολογικής 
δήλωσης. 

ίίί. Λοιπά ενισχυτικά στοιχεία (λ.χ. τυχόν ερευνητική 
δραστηριότητα και δημοσιευμένο έργο, τυχόν διακε¬ 
κριμένη επαγγελματική δραστηριότητα, οικογενειακή 
κατάσταση) 

Η Γραμματεία της Σχολής έχει το δικαίωμα να ζητήσει 
επιπλέον στοιχεία εφόσον θεωρεί ότι θεμελιώνουν το 
δικαίωμα του ΜΦ να λάβει την υποτροφία. 

3. ΑΝΤΑΠΟΔΟΤΙΚΕΣ ΥΠΟΤΡΟΦΙΕΣ 

(κάλυψη από τον τακτικό προϋπολογισμό του Ιδρύ¬ 
ματος) 


1. Η Γραμματεία της Σχολής εκδίδει προκήρυξη για τη 
χορήγηση ανταποδοτικών υποτροφιών και ορίζει εύλο¬ 
γη προθεσμία για την υποβολή των αιτήσεων και των 
σχετικών δικαιολογητικών από τους ΜΦ. 

2. Η Γραμματεία της Σχολής, μετά την παρέλευση της 
ανωτέρω οριζόμενης προθεσμίας, πρέπει να υποβάλει 
τα στοιχεία των υποψηφίων στο Διευθυντή του Π.Μ.Σ., 
ο οποίος εισηγείται σχετικά στην Π.Γ.Σ.. 

3. Μετά την απόφαση της Π.Γ.Σ. οι τελικοί πίνακες κα¬ 
τάταξης με τα αντίστοιχα ποσά (ανταποδοτικών υπο¬ 
τρόφων) υπογεγραμμένοι από τον Κοσμήτορα ανακοι¬ 
νώνονται και διαβιβάζονται στη Διοικούσα Επιτροπή, 
η οποία αποφασίζει αναφορικά με τη διάρκεια και την 
αμοιβή που θα χορηγείται στο πλαίσιο της ανταποδοτι¬ 
κής υποτροφίας. 

4. Ορισμός υπευθύνου παρακολούθησης των ανταπο¬ 
δοτικών υποτρόφων. 

5. Σύναψη σύμβασης για τη χορήγηση ανταποδοτι¬ 
κής υποτροφίας. Η απασχόληση των ΜΦ δεν μπορεί να 
υπερβαίνει τις 40 ώρες/μήνα. 

Τυχόν επιμέρους ζητήματα, που είναι ενδεχόμενο να 
ανακύψουν και που δεν περιλαμβάνονται στον παρόντα 
Κανονισμό, ρυθμίζονται από τη Διοικούσα Επιτροπή του 
Διεθνούς Πανεπιστημίου της Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Ιουλίου 2018 
Ο Πρόεδρος 
ΚΩΣΤΑΣ ΓΡΑΜΜΕΝΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























